Αόρατη γωνιά: Ξε-στολίσματα\nΣου έχει τύχει καμιά φορά να μη θες να ξεστολίσεις τα χριστουγεννιάτικα;\nΑυτό νιώθω πως μου συμβαίνει φέτος. Ίσως είναι που αυτές οι μέρες των γιορτών ήταν απ'τις πιο ευτυχισμένες μου μέρες. Στιγμές μοναδικές με αγαπημένα πρόσωπα, με ανθρώπους πολύ δικούς μου, με φίλους καρδιακούς.\nΜετά από τέτοιες στιγμές ευτυχισμένες, τα πάντα αποκτούν άλλο νόημα. Ακόμη και τα χριστουγεννιάτικα στολίδια ντύνονται με τις γλυκιές αναμνήσεις και θες να μείνουν κι άλλο, κι άλλο, κι άλλο.\nΝιώθω πως ο καλός Θεός μας δίνει τέτοιες στιγμές και είναι όμορφο να Τον ευχαριστούμε απ'την καρδιά μας γι'αυτό. Να Τον έχουμε στην καρδιά μας όχι μόνο τώρα που γεννήθηκε και βαφτίστηκε, αλλά για όσο ζούμε κι αναπνέουμε.\nΤα στολίσματα και τα ξεστολίσματα είναι απλές πράξεις. Μα, αν ντυθούν απ΄τις στιγμές μας τις ευτυχισμένες, αποκτούν φως αγάπης! Αποκτούν αυτό το "για πάντα" που είναι φράση ντυμένη με Θεό.\nΚαλή χρονιά να'χουμε. Γεμάτη αγάπη Θεού. Κι ας είναι αυτός ο χειμώνας ο ομορφότερός μας μέχρι τώρα!\nΑναρτήθηκε από Σεβάχ ο Θαλασσινός στις 07:35\nΑνώνυμος 8 Ιανουαρίου 2018 - 2:09 μ.μ.\nΚαλή και Ευλογημένη η Νέα Χρονιά, με Υγεία Πάνω από Όλα.\nΣεβάχ ο Θαλασσινός 11 Ιανουαρίου 2018 - 6:49 μ.μ.\nΚαλή χρονιά, ανώνυμε φίλε!\nΓεωργία Μανασή 9 Ιανουαρίου 2018 - 9:13 π.μ.\nΜακάρι φίλε μου η χρονιά σου να είναι γεμάτη με την Ευλογία του Θεού σε κάθε της βήμα.\nΣεβάχ ο Θαλασσινός 11 Ιανουαρίου 2018 - 6:51 μ.μ.\nΣε όλους μας, Γιωργία μου!\nευλογειτε 9 Ιανουαρίου 2018 - 10:43 π.μ.\nΌταν αποφασίσεις να ξε…..ας σε συνοδεύει κι αυτό:\nΌσο για μένα κρατώ ακόμη τις άγιες μέρες συντηρώντας τον εξωτερικό στολισμό 'όσο για τον υπόλοιπο χρόνο έχει πολλές εσωτερικές ευκαιρίες να πεις "έχω Χριστούγεννα σήμερα"κι ας είναι Ιούλιος καυτός!\nΤί στολίδι κι αυτό που λέει Αγάπη για πάντα!!!\nΤο κρατάει η ψυχή σου?\nΣεβάχ ο Θαλασσινός 11 Ιανουαρίου 2018 - 6:53 μ.μ.\nΠολύ ωφέλιμα τα λόγια σου, ευλογείτε!\nΩραιοζήλη! 9 Ιανουαρίου 2018 - 1:43 μ.μ.\nΚαλή κι ευλογημένη χρονιά φίλε μου, με πολλές τέτοιες όμορφες στιγμές!\nΩραιοζήλη μου!! Καλή χρονιά κι ευλογημένη!\nΚαιρό έχουμε να τα e-πούμε! Να'σαι πάντα καλά! Σ'ευχαριστώ για την επίσκεψή σου :)\nhamomil(ak)i Nobilis 12 Ιανουαρίου 2018 - 6:39 π.μ.\nΚαλή Χρονιά για σας και όλο τον κόσμο :-)\nΣεβάχ ο Θαλασσινός 3 Φεβρουαρίου 2018 - 1:57 μ.μ.\nΚαλό μήνα, καλή χρονιά να'χουμε χαμομηλάκι μου!


Ενοικίαση αυτοκινήτου σε Ανταχουγιάλας - Σύγκριση με τη Skyscanner\nΣυγκρίνετε τις επιλογές ενοικίασης αυτοκινήτου σε Ανταχουγιάλας\nΠρολάβετε τα πλήθη και απολαύστε όσο το δυνατόν περισσότερο την απόδραση στην πόλη Ανταχουγιάλας ενοικιάζοντας αυτοκίνητο. Είναι πανεύκολο: κάνετε κράτηση online, κατεβαίνετε από το αεροπλάνο και φεύγετε οδηγώντας. Θα πρέπει να περάσετε από τον έλεγχο διαβατηρίων και να δείξετε και το δίπλωμα οδήγησής σας στους ευγενικούς υπαλλήλους στον γκισέ της εταιρείας ενοικίασης αυτοκινήτων, ωστόσο καταλαβαίνετε ότι αυτό είναι απαραίτητο.\nΔεν χρειάζεται να μπερδευτείτε με πολύπλοκα συστήματα δημόσιας συγκοινωνίας: απλώς μπείτε στο αυτοκίνητο που έχετε ενοικιάσει και φύγετε. Με τα ξενοδοχεία μας σε Ανταχουγιάλας μπορείτε να βρείτε και να συγκρίνετε τις καλύτερες τιμές για ξενοδοχεία με πάρκινγκ ώστε εσείς και το αυτοκίνητό σας να έχετε κάπου να μείνετε.\nΜε τη Skyscanner μπορείτε να επιλέξετε το αυτοκίνητο που θέλετε, στην τιμή που θέλετε. Απλώς πείτε μας τις ημερομηνίες που ταξιδεύετε και θα σας δείξουμε ποια αυτοκίνητα είναι διαθέσιμα από διάφορες εταιρείες ενοικίασης αυτοκινήτων σε Ανταχουγιάλας. Αν ψάχνετε ένα χαριτωμένο κάμπριο για μια ρομαντική απόδραση, ένα μίνι βαν για ανδρική παρέα ή ένα hatchback αυτοκίνητο για ένα οικογενειακό ταξίδι, θα σας δείξουμε τις καλύτερες δυνατές προσφορές και θα σας βοηθήσουμε να εξοικονομήσετε χρήματα.\nΜόλις δείτε όλα τα κορυφαία αξιοθέατα που έχει να προσφέρει η πόλη Ανταχουγιάλας, μπορείτε να βάλετε τη ζώνη σας και να πάτε για εξερεύνηση. Οδηγήστε στην εξοχή για να απολαύσετε μια μοναδική θέα της πόλης Ανταχουγιάλας, επισκεφτείτε μια κοντινή πόλη χωρίς πρόβλημα ή απλώς απολαύσετε την αίσθηση του ανοιχτού δρόμου στα λάστιχά σας. Η ενοικίαση αυτοκινήτου στην πόλη Ανταχουγιάλας σας δίνει πολλές δυνατότητες και εξαλείφει το άγχος να εξερευνήσετε νέα μέρη.\nΕνοικιάζοντας αυτοκίνητο στην πόλη Ανταχουγιάλας δεν χρειάζεται να ανησυχείτε για το πώς θα μεταβείτε από και προς το αεροδρόμιο. Δεν υπάρχει πλέον πανικός για συγκοινωνιακές συνδέσεις που δεν προλαβαίνετε: το αυτοκίνητο που θα νοικιάσετε είναι έτοιμο όταν είστε κι εσείς. Δεν θα έχετε άγχος στο ταξίδι σας αρκεί να θυμάστε να ακούτε τα νέα σχετικά με την τοπική οδική κυκλοφορία και να έχετε αρκετό χρόνο στη διάθεσή σας για να φτάσετε στο αεροδρόμιο.\nΠτήσεις προς Ανταχουγιάλας


Μπορώ να επιλέξω το φύλο του παιδιού μου; - BORO από την ΑΝΝΑ ΔΡΟΥΖΑ - boro.gr\nΑρχική / Ψυχολογία / Οικογένεια / Μπορώ να επιλέξω το φύλο του παιδιού μου;\nΙούλιος 18, 2013\tΟικογένεια\n«Όλη μου η ζωή ήξερα ότι θα είμαι μια ιδανική μητέρα, και ήξερα ότι θα αποκτούσα κορίτσι. Δεν ξέρω πώς το ήξερα, αλλά αυτό ήταν κάτι για το οποίο ήμουν πεπεισμένη από μικρή. Έτσι κι έγινε. Απέκτησα το παιδί που τόσο ήθελα και ήταν και κορίτσι.» Η μαρτυρία της Μάργκαρετ Όμπρεϊ, 35 ετών επιβεβαιώνει τους γιατρούς του Πανεπιστημίου του Στάνφορντ. Κι εδώ είναι το γιατί. Η τελευταία συγκλονιστική ανακάλυψη της ιατρικής επιστήμης είναι η εξής: Τα θηλυκά θηλαστικά μπορούν να επιλέξουν το φύλο των απογόνων τους. Οι επιστήμονες λένε ότι τα θηλυκά θηλαστικά επιλέγουν το σύντροφό τους, με βάση τη γενετήσια αίσθηση ότι το σπέρμα του επιλεγμένου αρσενικού θα παράγει τον απόγονο που επιθυμούν.\n«Μπορείτε να χαρακτηρίσετε το συγκεκριμένο χαρακτηριστικό, ως τη δύναμη της γυναίκας στο ζωικό βασίλειο, εν δράσει» λέει ο Joseph Garner, αναπληρωτής καθηγητής συγκριτικής ιατρικής στην Ιατρική Σχολή του Πανεπιστημίου του Στάνφορντ. Ο Joseph Garner είναι ο κύριος συγγραφέας της μελέτης αποδεικνύει αυτή την εξελικτική θεωρία. Λέει, «Συνήθως σκεφτόμαστε την αναπαραγωγή, σαν τη διαδικασία όπου τα αρσενικά ανταγωνίζονται μεταξύ τους για τα θηλυκά, με τα θηλυκά να έχουν την υποχρέωση της επιλογής του νικητή. Αλλά στην πραγματικότητα, τα θηλυκά παίρνουν αποφάσεις υψηλής στρατηγικής σημασίας για την αναπαραγωγή τους, με βάση το περιβάλλον, την κατάσταση και την ποιότητα του συντρόφου τους.\nΓια να καταλήξουν σε αυτό το συμπέρασμα, οι ερευνητές ανέλυσαν τα αρχεία 90 χρόνια αναπαραγωγής από το Ζωολογικό κήπο του Σαν Ντιέγκο, και τα αποτελέσματα εφαρμόστηκαν σε 198 διαφορετικά είδη θηλαστικών. Η θεωρία λέει επίσης, ότι οι γυναίκες που θέλουν περισσότερο εγγόνια παράγουν γιους και τις γυναίκες που θέλουν λιγότερα εγγόνια παράγουν κόρες. Πώς όμως, τα θηλυκά θηλαστικά μπορούν να ελέγξουν το φύλο επιλογής τους; Οι επιστήμονες δεν είναι ακριβώς σίγουροι, «η μέχρι στιγμής επικρατούσα θεωρία υποστηρίζει ότι οι γυναίκες μπορούν να ελέγξουν το «ανδρικό» και το «γυναικείο» σπέρμα, τα οποία έχουν διαφορετικά σχήματα, και τα οποία καθώς κινούνται μέσω των βλεννογόνων στο αναπαραγωγικό σύστημα επιβραδύνονται ή επιταχύνονται ανάλογα με την επιλογή.»


Σωλήνες σπιράλ προστασίας σωλήνων νερού. Πόσο σημαντικοί είναι σε μια εγκατάσταση; - ΣΕΥΔΑΠ : ΣΕΥΔΑΠ\nΟι σωλήνες νερού ύδρευσης/θέρμανσης αποτελούν ένα υψηλής τεχνολογίας δομικό υλικό που η εγκατάστασή τους ενσωματώνεται, κατά τρόπο διαρκή, στο δομικό έργο. Η ορθή προστασία τους, από έναν καλής ποιότητας πλαστικό σωλήνα σπιράλ, είναι βασική προϋπόθεση για την μακροχρόνια ασφάλεια τους.\nΒέβαια, η ανάγκη εύρεσης ενός ποιοτικού σωλήνα σπιράλ προκύπτει και από τις δυσχέρειες που αντιμετωπίζει ο εγκαταστάτης στο έργο του, με απρόβλεπτα κόστη απώλειας χρόνου, φύρας, εργατικών και φήμης ως αποτέλεσμα χρήσης υποδεέστερων υλικών. Προβλήματα που του είναι γνωστά αλλά δεν έχουν αξιολογηθεί αναλόγως, όπως:\nΑδυναμία εισόδου των σωλήνων νερού κατά την εγκατάσταση λόγω μειωμένων μηχανικών αντοχών.\nΔυσκολία ομαλής αντικατάστασης όταν αυτό κρίνεται απαραίτητο.\nΑπώλεια στεγανότητας λόγω απουσίας απαραίτητων εξαρτημάτων (π.χ. μούφες σύνδεσης).\nΟ σωλήνας σπιράλ αποτελεί ένα δομικό υλικό που ενσωματώνεται στην υδραυλική εγκατάσταση, φέροντας ουσιαστικά την «ευθύνη» για την σωστή προστασία των σωλήνων νερού, οπότε είναι ανάγκη να προσδιοριστεί και να εξασφαλιστεί το ανάλογο επίπεδο ποιότητας του.\nΠώς όμως θα επιτευχθεί ένα υψηλό επίπεδο ποιότητας εν απουσία προτύπων για το συγκεκριμένο πεδίο εφαρμογής; Ένας σίγουρος και ασφαλής τρόπος να ελεγχτούν και να προσδιοριστούν οι μηχανικές αντοχές των σωλήνων αυτών είναι να χρησιμοποιηθούν πρότυπα και προδιαγραφές από αυστηρότερα περιβάλλοντα, όπως ο κλάδος του ηλεκτρολογικού υλικού που η ασφάλεια της εγκατάστασης αποτελεί δεσπόζουσα προτεραιότητα.\nΥπάρχουν έλεγχοι δοκιμών στα ευρωπαϊκά πρότυπα συμμόρφωσης των πλαστικών σωλήνων προστασίας καλωδίων που με τη χρήση τους μπορούν να αποφέρουν ένα ρεαλιστικό επίπεδο ποιότητας. Οι σημαντικότεροι είναι οι εξής:\nΑντοχή στην Συμπίεση\nΘερμοκρασίες από -5ºC έως και -45 ºC\nΑντοχή στην Θερμότητα\nΘερμοκρασίες από +90ºC έως και +105 ºC\nΘερμοκρασία περιβάλλοντος &\n(έναντι της υπεριώδους ηλιακής ακτινοβολίας)\nΕκτόξευση σκόνης υπό υψηλή πίεση\nΕκτόξευση νερού υπό υψηλή πίεση και βύθιση\nΟι παραπάνω δοκιμές μπορούν να πραγματοποιηθούν από εργαστήρια δοκιμών είτε των κατασκευαστριών εταιριών είτε ανεξάρτητων εργαστηρίων.\nΤέλος, ιδιαίτερη σημασία έχει το γεγονός ότι τα προβλήματα που προκύπτουν από τη χρήση υποδεέστερης ποιότητας σωλήνων σπιράλ αλλοιώνουν την εικόνα του εγκαταστάτη (φήμη), καθώς η «προδοσία» του δομικού υλικού χρεώνεται, δυστυχώς, σε εκείνον και όχι στην κατασκευάστρια εταιρία. Ο καθένας ας κρίνει.


Κάμπιες και σκύλος - PLATINUM HELLAS // Φυσικές τροφές για τον σκύλο σας\nΑρχική σελίδα / BLOG / Κάμπιες και σκύλος\nΚάμπιες και σκύλος\nΚαθώς μπαίνει η άνοιξη μπορεί να τύχει να συναντήσετε στην βόλτα με τον σκύλο σας κάμπιες. Με την αύξηση της θερμοκρασίας, οι κάμπιες των πεύκων φεύγουν από τις φωλιές τους (οι άσπρες μπάλες που βλέπουμε στα πεύκα)\nκαι περπατάνε στο έδαφος για να βρουν ένα μέρος να θαφτούν να κάνουν μια χρυσαλίδα και να βγουν από αυτήν τον Ιούλιο σαν νυχτοπεταλούδα. Κινούνται όλες μαζί σε μια ευθεία, οδηγούμενες από μια θηλυκή κάμπια. Σε αυτό το σημείο θα ήταν πολύ ευάλωτες στα αρπακτικά εάν δεν ήταν δηλητηριώδης.\nΟι κάμπιες είναι καλυμμένες με τρίχες που περιέχουν τοξίνες οι οποίες είναι πολύ επικίνδυνες για τα σκυλιά(και για τους ανθρώπους) που θα τις πλησιάσουν\_αγγίξουν.\nΤα συμπτώματα είναι παρόμοια με αυτά μιας αλλεργικής αντίδρασης. Η γλώσσα, ο οισοφάγος και το στομάχι του σκύλου πρήζονται, μέχρι που ο σκύλος δεν μπορεί να αναπνεύσει και να πεθάνει.\nΤι πρέπει να κάνετε σε περίπτωση που παρατηρήσετε αυτά τα συμπτώματα;\nΠρέπει να πάτε γρήγορα στον κοντινότερο κτηνίατρο, μπορείτε να ξεπλύνετε με άφθονο νερό την γλώσσα του σκύλου για να αραιώσετε τις τοξίνες των τριχών αν είστε μακριά από κάποιο κτηνιατρείο . Θα πρέπει λοιπόν να προσέχουμε πολύ αυτήν την περίοδο τον σκύλο μας ,ειδικά εάν ο τριχωτός μας φίλος είναι λαίμαργος και του αρέσει να εξερευνεί νέες γεύσεις .


Τι περιμένουμε στον κόσμο της γεύσης την επόμενη χρονιά.\nΓράφει: Μπάμπης Δούκας 16 Δεκεμβρίου 2019\nΟ κόσμος της γαστρονομίας δεν θα πάψει ποτέ να εξελίσσεται και να εκπλήσσει, ακολουθώντας σε πολλές περιπτώσεις τις γενικότερες συνθήκες που επικρατούν. Η κουζίνα μοιάζει άλλωστε περισσότερο από ποτέ να "παρατηρεί" την κοινωνία, καθώς εκτός από απόλαυση, το φαγητό δεν θα πάψει να αποτελεί και βιολογική ανάγκη - και το αντίθετο. Ακολουθούν κάποιες από τις τάσεις που θα κυριαρχήσουν σε κάθε γωνιά του πλανήτη, τη χρονιά που καταφθάνει σε λίγες εβδομάδες.\nΠιο υγιεινή αντίληψη\nΠρόκειται για κάτι που ήδη έχει αρχίσει να εφαρμόζεται, ακόμη και στα εστιατόρια της χώρας μας, και σχετίζεται περισσότερο με την είσοδο των millennials μαγείρων στις κουζίνες. Οι νέοι σεφ επικεντρώνονται και θα συνεχίσουν να το κάνουν στην πιο healthy πλευρά του φαγητού, στα sustainable πιάτα και σε εκείνα τα υλικά που μπορούν να συμβαδίσουν με ένα fitness-oriented lifestyle.\nΣε συνέχεια της προηγούμενης αντίληψης, θα υπάρξουν περισσότερα κυρίως πιάτα, αποκλειστικά με λαχανικά, πέρα από τα vegetarian και vegan μενού των εστιατορίων. Ήδη πάρα πολλοί σεφ και εστιάτορες σε παγκόσμιο επίπεδο ψάχνουν για εναλλακτικές πηγές πρωτεϊνών πέραν του κρέατος και στρέφονται σε ποιοτικές γεωργικές μονάδες ή ακόμη και σε λιγότερο δημοφιλή λαχανικά, που μέσω της δημιουργικότητας, προσπαθούν να εντάξουν στη mainstream γαστρονομία.\nΚαλύτερης ποιότητας κρέας\nΟι δύο προηγούμενες τάσεις δεν μεταφράζονται απαραίτητα στον περιορισμό του κρέατος. Ή για την ακρίβεια στον περιορισμό του πραγματικά καλού κρέατος. Η ζήτηση για κρέας χωρίς ορμόνες και όχι επεξεργασμένο είναι ήδη μεγάλη, κάτι που θα ωθήσει άπαντες σε πιο προσεκτικές και ποιοτικές επιλογές. Αυτό δεν σημαίνει ότι θα τρώμε μόνο εξαιρετικές μπριζόλες αλλά ίσως έφτασε επιτέλους η στιγμή και για τις λιγότερο δημοφιλείς κοπές.\nΔεν είναι κάτι ασυνήθιστο, ούτε πρωτότυπο. Το ψωμί, ειδικά στα ελληνικά εστιατόρια κάθε φύσεως, αποτελούσε σχεδόν πάντοτε μία έννοια ταυτόσημη του κουβέρ, στις περισσότερες όμως περιπτώσεις ήταν αρκετά κατώτερο των προσδοκιών. Ευτυχώς, η διεθνής τάση που το θέλει να εξελίσσεται και να αποτελεί όχι μόνο συμπληρωματικό μέρος του φαγητού αλλά και ολόκληρης της γαστρονομικής εμπειρίας, μοιάζει να φτάνει και στη χώρα μας, με ολοένα και περισσότερα μέρη να σερβίρουν εξαιρετικής ποιότητας ψωμί (συνήθως εσωτερικής παραγωγής, όπως στο Sense, στο CTC κ.α.). Επιπλέον, θα εμφανιστούν ακόμη περισσότερα spots με ποιοτικά αρτοσκευάσματα.\nA post shared by Fine Mess Smokehouse (@finemessbbq) on Oct 16, 2019 at 1:42pm PDT\nΤο κάπνισμα των τροφών και η προσθήκη καπνιστής αίσθησης σε οτιδήποτε ίσως είναι κάτι που αποτελέσει μία από τις γαστρονομικές επαναστάσεις του 2020. Ολοένα και περισσότερα smoke houses κάνουν την εμφάνισή τους στην αντίπερα όχθη του Ατλαντικού, ακόμη και με απροσδόκητα twists όπως π.χ. κινέζικα εστιατόρια που πειραματίζονται ακόμη και με καπνιστό βούτυρο ή λαχανικά (πιο χαρακτηριστικό παράδειγμα το νεοϋορκέζικο Tuome). Στην Αθήνα έχει εμφανιστεί εδώ και μερικούς μήνες το Fine Mess στο Κολωνάκι, όπου κρέας, θαλασσινά και τυρί περνούν από τα χειροποίητα καπνιστήρια της open kitchen του.\nΠερισσότερες γυναίκες σεφ\nA post shared by Daniela Soto-Innes (@danielasotoinnes) on Jun 23, 2019 at 8:05pm PDT\nΣυχνά γίνεται λόγος για έναν "ανδροκρατούμενο" χώρο αλλά αυτό φαίνεται μάλλον να αλλάζει ή τουλάχιστον να υπάρχει μία εξισορρόπηση της αναλογίας αντρών/γυναικών στις κουζίνες των εστιατορίων αλλά και στις υψηλότερες βαθμίδες αυτών. Η Angela Pinkerton, η Daniela Soto-Innes, η Garima Arora και η Peggy Chan είναι κάποια από τα πιο δυνατά νέα ονόματα σε παγκόσμιο επίπεδο.\nΠιθανότατα θα έχεις διαβάσει για το εστιατόριο του Δανού Rasmus Munk, Alchemist 2.0 στην Κοπεγχάγη, και όλα όσα γίνονται σε αυτό. Το φαινόμενο του interactive dining δεν θα αποτελεί την εξαίρεση αλλά πιθανότατα τον κανόνα στις σημαντικότερες γαστρονομικές πόλεις του κόσμου για το 2020, με τους ιδιοκτήτες και τους σεφ να επιθυμούν να προσφέρουν μία εναλλακτική αλλά πλήρως ολοκληρωμένη εμπειρία στους επισκέπτες.\nΗ κουζίνα itameshi\nA post shared by PalatinoLondon (@palatinolondon) on Jun 18, 2019 at 11:07am PDT\nΟ όρος itameshi μεταφράζεται ως "ιταλική κουζίνα" από τα ιαπωνικά και είναι ακριβώς αυτό που φαντάζεσαι. Εδώ και αρκετά χρόνια, πολλά εστιατόρια στην Χώρα του Ανατέλλοντος Ηλίου παρουσιάζουν τη δική τους εκδοχή για πιάτα όπως η napolitana. Το φαινόμενο έχει επεκταθεί και σε αρκετές πόλεις των ΗΠΑ με έντονο το fusion στοιχείο αλλά και στο Λονδίνο, με νέες προτάσεις όπως το spaghetti ramen, τις μπρουσκέτες με σασίμι και τις πίτσες με wagyu να αποτελούν ήδη θέμα συζήτησης.\nΤο fine dining δεν πρόκειται να πεθάνει. Απλά θα γίνει λίγο πιο ανοιχτό στο κοινό. Αυτό οφείλεται κυρίως στις συνήθειες των millennials, που απολαμβάνουν περισσότερο να τρώνε κάτι νόστιμο αλλά γνώριμο, σε μέρη που νιώθουν άνετα. Η πολυτελής πλευρά της γαστρονομίας ήδη προσαρμόζεται προς αυτή την κατεύθυνση, με οικονομικότερα και πιο comfort μενού.\nΗ κυριαρχία του foraging\nΤο foraging είναι ένας όρος που παίζει όλο και πιο δυνατά στις γαστρονομικές τάσεις του πλανήτη και κάθε καλός μάγειρας -ανεξαρτήτως του αν μαγειρεύει σε εστιατόριο με αστέρια Michelin ή σε οικογενειακή ταβέρνα- αποφασίζει όλο και περισσότερο να ασχοληθεί ενδελεχώς με τα προϊόντα που παράγει το terroir στο οποίο δραστηριοποιείται, στην εποχή της ωριμότητάς τους. Χαρακτηριστικότερο παράδειγμα ο Rene Redzepi και τα εποχικά μενού στο Noma 2.0.\nΔιάβασε ακόμη για την καλύτερη περίοδο για να φας ψάρι, ποια είναι τα ακριβότερα εστιατόρια του πλανήτη αυτή τη στιγμή και γιατί το να τρως έξω μόνος κάνει κακό στην υγεία σου και στο περιβάλλον.\nΦΑΓΗΤΟ ΤΑΣΕΙΣ 2020\nΠερισσoτερα για Συνταγές\nBaileys και σύκα σε παγωτό\nΛίγο καλοκαίρι ακόμα με γαρίδες σε σουβλάκι\nΑν η Βιέννη ήταν γλυκό, θα ήταν Sachertorte\nBifana: Ο βασιλιάς του πορτογαλικού street food\nΗ χαβανέζικη πίτσα είναι εξωτικά απολαυστική\nΠόσο απέχει η Αθήνα γαστρονομικά από την πρωτοπόρο Κοπεγχάγη;\nΗ πρωτεύουσα της Δανίας θεωρείται πια μία από τις μητροπόλεις της παγκόσμιας γαστρονομίας. Τι πρέπει να κάνει η Αθήνα για να την πλησιάσει και κυρίως, με ποιο τρόπο;\nΠώς θα φτιάξεις το τέλειο ναπολιτάνικο καλτσόνε\nΌλα τα τρικ για να το δημιουργήσεις στο σπίτι.


Η ‘Ελη Στάη και η εξωνημένη «συμμορία του ευρώ» που καταγγέλλει εμάς για δικά της ανομήματα\n19/02/2016 - 10:15\nΔιαρρηγνύει τα ιμάτιά της η κυρία Έλη Στάη γιατί κλήθηκε από τους οικονομικούς Εισαγγελείς για να δικαιολογήσει την ύπαρξη 2,5 εκατομμυρίων ευρώ στην ελβετική τράπεζα UBS.Οι οικονομικοί εισαγγελείς έχουν βρει στις λίστες τουλάχιστον άλλους 10 πολιτικούς και μεγαλοδημοσιογράφους ως ύποπτος για φοροδιαφυγή και ξέπλυμα βρώμικου χρήματος. Πολλοί περισσότεροι είναι αυτοί που είναι γνωστό ότι έχουν τεράστιες καταθέσεις σε ευρώ στο εξωτερικό.\nΔιαβάστε περισσότερα για Η ‘Ελη Στάη και η εξωνημένη «συμμορία του ευρώ» που καταγγέλλει εμάς για δικά της ανομήματα\nΔιαβάστε περισσότερα για Οι αγρότες,κτηνοτρόφοι,αλιείς δεν πρέπει να ξεχνούν ότι, ποτέ κανένας πόλεμος δεν κερδήθηκε χωρίς αγώνα αλλά και χωρίς όραμα\nΣύμφωνα με το πρόγραμμα που έχει καταρτίσει η επιστημονική ομάδα της Ελληνικής Δημοκρατικής Κίνησης ΔΡΑΧΜΗ, η ελληνική γεωργία, κτηνοτροφία και αλιεία αποκτά μεγάλη αναπτυξιακή δυναμική αμέσως μετά τη μετάβαση στη δραχμή και την υποτίμηση της κατά 25% έναντι του ευρώ. Το γεωργικό προϊόν είναι έντασης εργασίας (η συμμετοχή δηλ. του κόστους εργασίας ανέρχεται περίπου στο 70-80% του συνολικού κόστους), με συνέπεια η προστιθέμενη αξία των αναγκαίων εισαγωγών σε λιπάσματα και καύσιμα, να έχει περιορισμένη επίπτωση στο συνολικό κόστος.\nΔιαβάστε περισσότερα για Η αναπτυξιακή δυναμική της γεωργίας, κτηνοτροφίας, αλιείας με τη συντεταγμένη μετάβαση στη δραχμή\nΑυστηρούς κανόνες για την είσοδο στα νυχτερινά μαγαζιά έχουν υιοθετήσει οι καταστηματάρχες στη Δανία. Οι πελάτες θα πρέπει να δείξουν την ικανότητα τους ότι μπορούν να μιλήσουν δανέζικα, γερμανικά ή αγγλικά. Αυτό συνέβη γιατί υπήρχαν πολλαπλά παράπονα από γυναίκες θαμώνες για παρενόχληση από άνδρες που στην πλειοψηφία τους είναι μετανάστες. Τις πλησίαζαν και τους κάνουν ανήθικες προτάσεις, σύμφωνα με τοπικά δημοσιεύματα. Οι Έλληνες τουρίστες δεν έχουν πρόβλημα, γιατί μιλούν Δαν(ε)ικά...\nΔιαβάστε περισσότερα για Δανία: Αν δεν μιλάς δανέζικα, αγγλικά ή γερμανικά δεν μπαίνεις στα club


Αυτές οι τσάντες πρέπει να υπάρχουν στη συλλογή σου για να βγαίνεις νικητής καθημερινά.\nΞέχνα όσα ήξερες μέχρι σήμερα για τη νίκη. Η νίκη δεν έρχεται ούτε μέσα από ένα δυνατό χαρτί, ούτε μέσα από το ταλέντο, ούτε μέσα από την υπερπροσπάθεια. Αν ίσχυαν αυτοί οι κανόνες, ο Allen Iverson θα είχε 5 δαχτυλίδια, ο Edward Norton θα ήταν ο πιο επιτυχημένος ηθοποιός της γενιάς του κι εγώ θα είχα γράψει κάτι παραπάνω από 7 στη Φυσική στις Πανελλήνιες.\nΗ νίκη έρχεται μέσα από την ύπαρξη των πολλών εναλλακτικών και της δυνατότητας σου να επιλέγεις τη σωστή. Τα έχει πει κι ο Harvey Specter πριν από εμένα.\nΓια να φτάσεις στο αποτέλεσμα που θες, πρέπει να έχεις διαθέσιμη την καλύτερη δυνατή επιλογή. Κι αυτό δεν πρόκειται να συμβεί όσο δεν έχεις κι άλλα βέλη στη φαρέτρα σου. Αυτός ο κανόνας δεν γνωρίζει εξαιρέσεις και ισχύει παντού: στα επαγγελματικά σου, στην προσωπική σου ζωή και, φυσικά, στο style σου.\nΤο αγαπημένο σου σακάκι δεν είναι κατάλληλο για όλες τις περιστάσεις, δε μπορείς να φοράς κάθε μέρα τα ίδια sneakers και να περιμένεις να μην το προσέξει κανείς, και σίγουρα δεν μπορείς να πηγαίνεις στο γραφείο, σε ταξίδι και για ποτό με την τσάντα που αγόρασες στο Λύκειο.\nΗ ανδρική τσάντα είναι πλέον ένα αξεσουάρ που χρησιμοποιείς σε διάφορες περιστάσεις στην καθημερινότητα σου κι έτσι οφείλεις να το αντιμετωπίζεις. Για να είναι όμως μία επιτυχημένη προσθήκη κι όχι απλά ένα σακί που βάζεις μέσα πράγματα, πρέπει να ξέρεις αν ταιριάζει με το μέρος, αλλά και το style σου. Σου παρουσιάζω λοιπόν όλες τις τσάντες που πρέπει να υπάρχουν στη συλλογή σου για να βγεις νικητής!\nΓιατί το χρειάζεσαι: Δεν υπάρχουν πολλά να εξηγήσω εδώ. Το backpack ήταν, είναι και θα είναι η πιο πρακτική επιλογή κι ευτυχώς η βιομηχανία της μόδας προσπάθησε πολύ τα τελευταία χρόνια για να μετατρέψει το πιο χρήσιμο ανδρικό αξεσουάρ να γίνει σε ένα statement για το style σου. Φυσικά, κάτι που χρησιμοποιείς σε καθημερινή βάση, δε μπορεί να παραμένει ίδιο ανεξαρτήτως περιστάσεων. Επίλεξε ένα backpack με minimal design και ουδέτερα χρώματα για το γραφείο κι κάτι πιο funky και πιο κοντά στο προσωπικό σου style για τις βόλτες σου.\nΠώς να το συνδυάσεις: Το backpack κινείται σε smart casual αισθητική. Ακριβώς την ίδια λογική ακολουθεί και το υπόλοιπο outfit. Λευκό, μάο πουκάμισο και chinos λοιπόν για το απόλυτο ντύσιμο στο γραφείο. Όσον αφορά το backpack που χρησιμοποιείς στις βόλτες σου, τότε ένα jean με σκισίματα κι ένα bomber jacket θα δημιουργήσουν το ιδανικό, casual style.\nΑνδρική Τσάντα Alistair\n3GUYS τσάντα πλάτης με δυο λουριά μπροστά από δερματίνη τα οποία κλείνουν με μαγνητικά κουμπιά και στην συνέχεια η τσάντα κλείνει με φερμουάρ. Διαθέτει μια μπροστινή τσέπη. Θέση για laptop και ενισχυμένη πλάτη πλήρως επενδυμένη. Μέγεθος τσάντας 40x 30 x 11εκ.\n39,90 ευρώ 25,00 ευρώ\nSprayground Tupac Golden Boy | Sneaker10\nΠρόσθεσε αυτό το urban backpack από την Sprayground στη συλλογή σου και ανανέωσε το street look σου. Διαθέτει πολλούς αποθηκευτικούς χώρους και ξεχωριστό τμήμα για το laptop σου. Η εργονομική πλάτη και οι ιμάντες ώμου θα δίνουν την άνεση και την προστασία που χρειάζεσαι.\nΓιατί το χρειάζεσαι: Για να είμαι απόλυτα ειλικρινής, δεν το χρειάζεσαι. Απλά είναι ένα από τα πιο hyped αξεσουάρ των τελευταίων χρόνων κι αν συνδυαστεί σωστά, καταλαβαίνω ακριβώς τον λόγο. Αν δεν είσαι fan του streetwear, απλά προχώρα παρακάτω. Αν όμως, αυτή είναι η ιδανική προσθήκη για τη συλλογή σου.\nΠώς να το συνδυάσεις: Το πιο must streetwear αξεσουάρ πρέπει να συνδυάζεται με το brand που έφερε την επανάσταση σε αυτό τον χώρο. Επίλεξε ένα hoodie της Adidas με ένα jogger pants και μπασκετικά sneakers. All good in the hood.\nadidas Originals WAISTBAG L ED8006 Ανθρακί\nΠροετοιμάσου κατάλληλα για την εξόρμησή σου, με το τσαντάκι μέσης adidas Originals Waist Bag Large. Σχεδιασμένο με μοναδικό print, για να εμπλουτίσει το look σου με urban χαρακτήρα, το τσαντάκι είναι κατασκευασμένο από ανθεκτικό ripstop ύφασμα για μεγάλη ανθεκτικότητα. Ρύθμισε τον ιμάντα, και έφυγες!\nΓιατί το χρειάζεσαι: Υπάρχουν κάποιες στιγμές στην επαγγελματική σου ζωή που ακόμα και το πιο κομψό backpack φαντάζει παράταιρο και χοντροκομμένο. Σε αυτές τις περιπτώσεις, ένα sleeve που θα σου προσφέρει την άνεση να μεταφέρεις το laptop σου και την ατζέντα σου με τον πιο κομψό τρόπο.\nΠώς να το συνδυάσεις: Γκρι three piece με μεγάλο καρό, καφέ brogues και καφέ sleeve. Κάπως έτσι θα ήταν το Mad Men στη σημερινή εποχή.\nKNOMO KYOTO BAG\nΓνήσια Δερμάτινη τσάντα ώμου για tablets 10 - ΚΑΦΕ\nΓιατί το χρειάζεσαι: Θυμάσαι στον στρατό που είχες μαζί σου ένα backpack και κάθε φορά που έφευγες για κάποιο φυλάκιο, έβαζες μέσα από ξυριστικά και sleeping bag μέχρι το PSP με το Pro; Ε λοιπόν αυτή ήταν η μοναδική περίοδος στη ζωή σου που σου επιτρέπεται να έχεις την ίδια τσάντα για κάθε μέρα, αλλά και για μετακινήσεις. Με λίγα λόγια, διαφορετικές ανάγκες, διαφορετικές επιλογές. Τόσο απλό.\nΠώς να το συνδυάσεις: Με travel mood κι outfit που ταιριάζει στην περίσταση: Μαύρα chelsea boots, μαύρο slim παντελόνι και μαύρο ζιβάγκο. Έτοιμος για το νέο σου post στο Instagram.\nΤσάντα TOMMY HILFIGER 5240 TH Downtown Μαύρο\nΑνδρική τσάντα ταξιδίου TOMMY HILFIGER TH Downtown Travel bag AM0AM05240 BDS μαύρη.\n185,90 ευρώ 148,70 ευρώ\nΓιατί το χρειάζεσαι: Αν ακόμα για τον οποιοδήποτε λόγο στριμώχνεις σε μία τσάντα το laptop σου με τα αθλητικά σου παπούτσια, τότε πάρε άδεια για την επόμενη εβδομάδα και διάβασε όλα τα άρθρα για το style που έχει βγάλει ποτέ το Oneman. Plus, δεν υπάρχει τίποτα πιο badass από έναν άνδρα με κοστούμι να κρατάει μία τσάντα γυμναστηρίου.\nΠώς να το συνδυάσεις: Δεν υπάρχει συγκεκριμένη στιγμή της ημέρας που θα πας στο γυμναστήριο. Μπορεί να είναι αμέσως μόλις ξυπνήσεις, μπορεί να είναι και απευθείας μετά το γραφείο. Το να έχεις μαζί σου ένα πιο αθλητικό outfit, απλά και μόνο για να μετακινηθείς από το ένα μέρος στο άλλο, καταρρίπτει κάθε λογική και πρακτικότητα. Αν όμως έχεις την επιλογή να επιλέξεις το outfit σου πριν πας στο γυμναστήριο, τότε προτίμησε μία γκρι φόρμα σε regular γραμμή και μίας φλις ζακέτα, ένα από τα μεγαλύτερα trends για το 2020.\nCL DUFFLE INTERNATIONAL ΣΑΚΟΣ UNISEX\nCL DUFFLE INTERNATIONAL UNISEX\nΓιατί το χρειάζεσαι: Γιατί επιτέλους έγινε μία σωστή μεταφορά ενός γυναικείου αξεσουάρ στον ανδρικό πληθυσμό. Γιατί είναι μία απίστευτα πρακτική και ταυτόχρονα στυλάτη επιλογή. Γιατί μπορεί να συνδυαστεί με τα πάντα. Γιατί απλά είναι πανέμορφο.\nΠώς να το συνδυάσεις: Το tote bag είναι η πιο boho επιλογή αξεσουάρ κι έτσι πρέπει να το αντιμετωπίζεις. Λευκό, oversized t-shirt, μπεζ dad’s pants και μαύρα old school μαύρα vans. Only the essentials.\nSuperdry Ανδρική τσάντα tote\nSURPLUS GOODS EXPLORER TOTE ΑΞΕΣΟΥΑΡ ΑΝΔΡΙΚΟ


Τι λένε τα άστρα για το 2012! Τι σου επιφυλάσσει ο καινούριος χρόνος; - Tlife.gr\n01.01.2012 | 14:04\nΤι λένε τα άστρα για το 2012! Τι σου επιφυλάσσει ο καινούριος χρόνος;\nΤι σε περιμένει τον καινούριο χρόνο; Πως θα είναι η ερωτική σου ζωή; Τι θα συμβεί στα επαγγελματικά σου; Πώς θα είναι τα οικονομικά σου...\n*Αν θέλεις πιο προσωπική πρόβλεψη κάνε κλικ εδώ.\nΤο 2012, για εσένα που ανήκεις στο ζώδιο του Κριού αυξάνονται τα άγχη, οι αγωνίες και η κούραση, αλλά ταυτόχρονα και οι δυνατότητες να πλησιάσεις στόχους και όνειρα δεκαετιών, τουλάχιστον σε ό,τι αφορά στην καριέρα σου. Ο Ουρανός στο ζώδιό σου για όλη την διάρκεια του χρόνου, το δεύτερο μισό σε ανάδρομη κίνηση, αλλάζει τα δεδομένα σου και κάνει έντονη την ανάγκη να πάρεις τη ζωή στα χέρια σου και να την φέρεις πιο κοντά σε αυτά που είχες ονειρευτεί. Τη χρονιά αυτή μπορείς να δουλέψεις περισσότερο σε κάποιες νέες ιδέες, να βάλεις καινούργιους στόχους, αλλά και να αποκτήσεις μία διαφορετική οπτική των πραγμάτων, είτε αυτή αφορά στα αισθηματικά σου ζητήματα, είτε τα επαγγελματικά ή οικογενειακά. Να θυμάσαι μόνο να λειτουργείς με βάση τη λογική σου και όχι με τον παρορμητισμό, γιατί κάποιες τέτοιες στιγμές μπορείς να κάνεις μοιραία λάθη και να χάσεις ακόμη και αυτά που έχεις κερδίσει. Προτίμησε το διάστημα που ο Ερμής θα κινείται ανάδρομα στο ζώδιό σου, από τις 12 Μαρτίου έως τις 23, να μην ριψοκινδυνέψεις τίποτα και να παραμείνεις πιστός σε αυτά που έχεις δρομολογήσει να κάνεις. Με τον Κρόνο να συνεχίζει την πορεία του στον Ζυγό, από τις αρχές του έτους μέχρι τις 6 Οκτωβρίου, σε ανάδρομη κίνηση από 8 Φεβρουαρίου μέχρι 25 Ιουνίου, θα εκτιμήσεις και θα αξιολογήσεις καλύτερα την σημασία που έχει στην ζωή σου να έχεις δίπλα σου άτομα που να σε νοιάζονται πραγματικά και θα πάψεις να αναλώνεσαι σε εφήμερες σχέσεις και επαφές, που το μόνο που τελικά σου προσφέρουν είναι τόνωση του γοήτρου σου και τίποτε άλλο. Οι προτεραιότητές σου, ίσως να προσανατολιστούν στο να δημιουργήσεις οικογένεια ή έστω, στο να καλλιεργήσεις και να συντηρήσεις καλύτερα τις ουσιαστικές σχέσεις της ζωής σου.\nΤα αισθηματικά σου θα σε απασχολήσουν πολύ. Η ανάγκη για ανανέωση και ξεκαθαρίσματα θα είναι έντονη και θα τολμήσεις να τελειώνεις μια και καλή με ιστορίες, που βλέπεις ότι δεν προχωρούν, όσο κι αν αυτό πληγώνει τον εγωισμό και την υπερηφάνεια σου. Αν ανήκεις στους δεσμευμένους, θα βάλεις σε νέες βάσεις το γάμο ή τη σχέση σου, ενώ αν είσαι αδέσμευτος, θα έχεις πολλές δυνατότητες για να γνωρίσεις το άλλο σου μισό, έτσι ακριβώς όπως το είχες φανταστεί. Πρόσεξε μόνο να κρατήσεις τις ισορροπίες και να ελέγξεις τον αυθορμητισμό σου, ώστε οι κινήσεις σου, αν μη τι άλλο, να μην είναι σπασμωδικές και το τρομάξεις. Από το καλοκαίρι και μετά, μπορείς να μιλήσεις για επισημοποίηση ή ακόμη και για αλλαγή της μόνιμης κατοικίας σας. Φρόντισε μόνο να υπολογίσεις και τις ανάγκες του συντρόφου σου και όχι μόνο τις δικές σου. Το τελευταίο δίμηνο του έτους, λόγω εκλείψεων και της ανάδρομης πορείας του Ερμή, θα πρέπει να σκέφτεσαι πολύ τα λόγια και τις ενέργειές σου, για να μην φτάσεις τα πράγματα στα άκρα και το σύντροφο σου στα όρια του.\nΤο δεύτερο μισό του χρόνου θα σου δώσει πολλές ευκαιρίες για να βελτιώσεις τα οικονομικά σου, αλλά και να διεκδικήσεις αποτελεσματικότερα μία ανώτερη θέση στην καριέρα σου. Ο Δίας θα κινείται στους Διδύμους από 12 Ιουνίου και μετά, και ο τομέας των επαφών, των μετακινήσεων αλλά και των δραστηριοτήτων σου θα τονωθεί και θα ευνοηθεί ιδιαίτερα από τις δημόσιες σχέσεις που θα κάνεις, που θα αποδειχθούν ιδιαίτερα χρήσιμες. Δεν είναι ότι όλα θα είναι τέλεια στην ζωή σου και τα πάντα θα σου προσφέρονται απλόχερα από το σύμπαν, αλλά αν δουλέψεις σκληρά και μείνεις συνεπής στον δρόμο που έχεις χαράξει, θα πραγματοποιήσεις πολλά από αυτά που έχεις βάλει στόχο και επιθυμείς. Ο τομέας της επικοινωνίας αυτό το διάστημα θα ευνοηθεί ιδιαίτερα από τον Αύγουστο και μετά και θα εμπλουτιστεί με μεγαλύτερη δυναμική. Παρά τις ευκαιρίες όμως που θα έχεις για να ισορροπήσεις τα οικονομικά σου, πολλές θα είναι οι φορές που θα βγαίνεις εκτός προϋπολογισμού και υπεύθυνη γι’ αυτό θα είναι η τάση σου να ξοδεύεις αλόγιστα και αυθόρμητα, χωρίς να υπολογίζεις τι μέλλει γενέσθαι…\nΦίλε Ταύρε, το 2012 θα σε καλημερίσει ευχάριστα, με τον Δία να συνεχίζει την πορεία του στο ζώδιό σου για το πρώτο εξάμηνο του χρόνου. Το ενδιαφέρον σου θα στραφεί στον επαγγελματικό σου τομέα και οι συγκυρίες που θα προκύψουν, μπορεί να είναι καθοριστικής σημασίας για την εξέλιξή σου σε αυτόν. Το ζήτημα όμως που θα πρέπει να αντιμετωπίσεις, είναι κατά πόσο είσαι ρεαλιστής και προσγειωμένος, στις βλέψεις σου για το μέλλον και τις ευκαιρίες που θα σου παρουσιαστούν αυτό το διάστημα. Πρέπει να προσέχεις να μην παρασυρθείς από υπερεκτιμημένες αξιολογήσεις και να αποφύγεις να ξανακάνεις λάθη του παρελθόντος, που ήδη έχεις πληρώσει. Με σύμμαχό σου τον Άρη από το φιλικό για εσένα ζώδιο της Παρθένου μέχρι τις 4 Ιουλίου, σε ανάδρομη κίνηση από 24 Ιανουαρίου μέχρι 14 Απριλίου, οι ιδέες για την επαγγελματική σου επέκταση δε θα λείψουν, όπως και οι δυνατότητες να βλέπεις τα πράγματα από την πρακτική και καθαρά ωφελιμιστική πλευρά. Από τις 12 Ιουνίου και μετά, ο Δίας θα κινείται στους Διδύμους και οι επαφές σου θα διακρίνονται από μία αξιόλογη εύνοια και δυνατότητα δημιουργίας της κατάλληλης ατμόσφαιρας, προκειμένου να προωθήσεις τις απόψεις σου, είτε σε προϊσταμένους είτε σε συνεργάτες και να εδραιώσεις τη θέση σου, χωρίς να μπορεί να σε βλάψει κανείς και τίποτα. Αυτό το διάστημα οι επαφές σου με φίλους ή συνεργάτες, θα αποκτήσουν μια πιο θετική χροιά, πράγμα που θα σε βοηθήσει να κινηθείς μαζί τους, χωρίς ιδιαίτερα προβλήματα σε κοινούς στόχους και επιδιώξεις.\nΣτα αισθηματικά σου, εδώ και καιρό έχεις αρχίσει να βλέπεις πιο σοβαρά τις σχέσεις σου και να σκέφτεσαι για κάτι πιο σταθερό. Αν ξεκινήσεις κάτι όσο ο Δίας θα παραμένει στο ζώδιό σου, μάλλον θα έχει διάρκεια και δεν είναι καθόλου απίθανο το άτομο που θα συσχετιστείς μαζί του να ανήκει στον επαγγελματικό σου χώρο. Εάν είσαι αδέσμευτος, θα είναι στο χέρι σου να επιλέξεις από πλήθος επιλογών, με ποιον άνθρωπο θα φτιάξεις και θα συνεχίσεις την ζωή σου. Ο ρομαντισμός και η ευαισθησία σου θα καλύψει πολλές από τις ανασφάλειες που σε διακατέχουν και θα βρουν ελευθερία έκφρασης από τον Σεπτέμβριο και μετά, που ο Πλούτωνας θα κινείται σε κανονική πορεία στον Αιγόκερω και θα σφραγίσει για τα καλά τον δεσμό που έχεις ήδη ξεκινήσει. Όσο για εσένα που ήδη βρίσκεσαι σε έναν γάμο, το 2012 έρχεται και σου καταλαγιάζει όλα τα αρνητικά συναισθήματα, που μπορεί να σε ταλαιπωρούν και φέρνει το σύντροφό σου πιο κοντά και με μεγαλύτερη κατανόηση για τις ανάγκες και τις επιθυμίες σου. Η οικογένειά σου ήταν και συνεχίζει να είναι πρώτη σου προτεραιότητα και πλέον θα αισθάνεσαι δικαιωμένος για αυτά που έχεις δημιουργήσει.\nΕπαγγελματικά, θα συνεχίσεις τον αγώνα σου για να κατακτήσεις τους στόχους σου και θα δουλέψεις σε εντατικούς ρυθμούς, για να διατηρήσεις όλα όσα έχεις αποκτήσει. Θα διαπιστώσεις ότι είναι λίγοι οι άνθρωποι που σε στηρίζουν και θέλουν την πρόοδο σου, βρίσκονται όμως κοντά σου ό,τι κι αν χρειαστεί. Οι ιδέες σου και τα σχέδια που έχεις στο μυαλό σου, ίσως να αντιμετωπιστούν με ζήλεια από κάποιους συναδέλφους σου, οι οποίοι δεδομένης της γενικότερης κατάστασης που επικρατεί, ίσως προσπαθήσουν να βρουν και να εκμεταλλευτούν τα ευάλωτα σου σημεία. Οφείλεις λοιπόν, να χτίσεις γερά οχυρά γύρω σου, ώστε να μην βρουν τον τρόπο να σε βλάψουν. Οι διακυμάνσεις δε θα λείψουν στα οικονομικά σου, αλλά όσο ο χρόνος θα περνά, ολοένα και θα σταθεροποιούνται περισσότερο, γι’ αυτό το μόνο που σου απομένει είναι να ακολουθήσεις πιστά τον προϋπολογισμό σου και να μην ξεφύγεις με παράτολμες επενδύσεις και αγορές. Το 2012 είναι μία χρονιά που σε καλεί να αντιμετωπίσεις με ρεαλισμό όσα συμβαίνουν και να ωριμάσεις περισσότερο, από τις δυσκολίες που θα σου παρουσιαστούν, αλλά εν κατακλείδι, θα σε κάνουν καλύτερο άνθρωπο.\nΑγαπητέ Δίδυμε, μπορείς να καλωσορίσεις το 2012 με το πιο πλατύ σου χαμόγελο, γιατί είναι σίγουρα μία ιδιαίτερα δημιουργική και τυχερή χρονιά για εσένα, τόσο για τα επαγγελματικά όσο και για τα αισθηματικά σου, ιδιαίτερα το δεύτερο εξάμηνο, που ο Δίας θα επισκεφτεί το ζώδιό σου και θα σου χαρίσει όλες τις ευεργετικές του ιδιότητες. Από τον Ιανουάριο μέχρι τον Ιούλιο, που ο Άρης θα κινείται στην Παρθένο, σε ανάδρομη πορεία από τις 24 Ιανουαρίου μέχρι 14 Απριλίου, οι ιδέες σου θα είναι άφθονες και δεν αποκλείεται να θέσεις σε εφαρμογή ένα φιλόδοξο σχέδιό σου, που θα σου αποφέρει σημαντικά οικονομικά οφέλη. Ο Κρόνος βέβαια, που θα κινείται ανάδρομα στον Ζυγό από τις 8 Φεβρουαρίου μέχρι τις 25 Ιουνίου, ίσως σε κάνει να βιώσεις έντονα τη σωματική και συναισθηματική κούραση, λόγω αυξημένων ευθυνών και εξαιτίας κάποιων δυσκολιών επικοινωνίας που θα έχεις με τα άτομα που σε περιβάλλουν, αλλά δεν ωφελεί να το βάλεις στα πόδια. Εκμεταλλευόμενος την παρουσία του κυβερνήτη σου Ερμή, από το δεύτερο μισό του Απριλίου και μετά, στον Ταύρο και στο ζώδιό σου, πάρε πρωτοβουλίες, κάνε ένα καλό ξεκαθάρισμα στη ζωή σου και κράτα μόνο ό,τι και όποιον σε κάνει να αισθάνεσαι καλά. Μην παρασυρθείς από το συναίσθημα, ιδιαίτερα γύρω στις 20 Μαΐου, που θα λάβει χώρα η Ηλιακή Έκλειψη στο ζώδιό σου, και λειτούργησε με βάση τη λογική και το συμφέρον σου. Μη συμβιβάζεσαι με ημίμετρα και διεκδίκησε για τον εαυτό σου μία καλύτερη ποιότητα ζωής, ό,τι και να συμπεριλαμβάνει αυτό. Από τις 12 Ιουνίου μέχρι τέλος του χρόνου, που ο Δίας θα κινείται επίσημα στο ζώδιό σου, μπορείς να αξιοποιήσεις τις δυνατότητές σου εκμεταλλευόμενος γεγονότα και ευκαιρίες που θα σου δοθούν και να τολμήσεις να κάνεις τις αλλαγές εκείνες, που θα στολίσουν με τα πιο όμορφα χρώματα την καθημερινότητά σου.\nΤο πλανητικό σκηνικό της αισθηματικής σου ζωής για αυτήν την χρονιά, φέρνει έναν οργασμό δημιουργικότητας στις σχέσεις σου, με αποτέλεσμα να κάνεις συνεχώς νέα σχέδια και να επιθυμείς διακαώς να απαλλαγείς οριστικά από ό,τι σε στεναχώρησε στο παρελθόν. Το διάστημα που η Αφροδίτη θα κινείται στο ζώδιό σου σε ανάδρομη τροχιά, από τις 16 Μαΐου έως τις 28 Ιουνίου, η ερωτική σου διάθεση θα είναι αρκετά τονισμένη και κάποιες φορές θα σε οδηγήσει σε εκρήξεις ζήλειας και εντάσεων. Φρόντισε αυτήν την περίοδο, οι κινήσεις σου να είναι προσεχτικές και να μην παρασύρεσαι από τον αυθορμητισμό σου και τα σενάρια φαντασίας, που συχνά ταλαιπωρούν το εύστροφο κεφαλάκι σου, γιατί μπορεί να διαλύσεις έναν δεσμό σου, χωρίς ουσιαστικό λόγο. Ιδιαίτερα οι αδέσμευτοι του ζωδίου, πρέπει να προσέχετε να μην εμπλακείτε σε παράνομες καταστάσεις, ιδιαίτερα με άτομα που σχετίζονται με τον επαγγελματικό σας χώρο, γιατί θα εκτεθείτε ανεπανόρθωτα. Από τον Σεπτέμβριο και μετά, οι πλανήτες θα σου αφήσουν περιθώρια να εκφραστείς με ρομαντικό τρόπο και να τραβήξεις τα βλέμματα πάνω σου, ιδίως αν ακόμη παραμένεις ελεύθερος. Οι γνωριμίες που θα κάνεις, παράλληλα με την διασκέδαση κάθε τύπου, θα σε ανανεώσουν και θα ανοίξουν το δρόμο για να συναντήσεις τον έρωτα της ζωής σου.\nΣτα επαγγελματικά σου πρέπει να επιστρατεύσεις όλη την επιμονή, την υπομονή και τη διπλωματία σου, για να πετύχεις πολλούς από τους στόχους που έχεις βάλει. Άφησε πίσω οριστικά το παρελθόν και κάνε το 2012 μία νέα αρχή στη δουλειά σου, είτε αυτή αφορά την αλλαγή επαγγέλματος είτε το να αναλάβεις το ρίσκο και να πορευτείς μόνος σου, μακριά από εργοδότες και προϊσταμένους. Μπορείς ακόμη και να διεκδικήσεις μια καλύτερη θέση στη δουλειά σου, που θα ικανοποιήσει τις ανησυχίες και τη δημιουργικότητα σου. Σίγουρα τα διαστήματα που ο κυβερνήτης σου Ερμής θα κινείται ανάδρομα(12/3-4/4/2012, 14/7-8/8/2012 και 7/11-27/11/2012) θα αντιμετωπίσεις τις περισσότερες δυσκολίες με τους συνεργάτες σου, από τις οποίες όμως θα διδαχθείς, αλλά και θα εξασκήσεις την υπομονή, που δεν έχεις. Επίσης, αυτά τα διαστήματα καλό είναι να αποφύγεις κάθε είδους νέο ξεκίνημα ή την λήψη σημαντικών αποφάσεων και να φροντίσεις να είσαι συνεργάσιμος, ακόμη και με τα άτομα εκείνα που δεν δείχνουν να σε καταλαβαίνουν. Οι ελιγμοί σου θα είναι καθοριστικής σπουδαιότητας για την μετέπειτα εξέλιξη σου. Το δεύτερο εξάμηνο του χρόνου, ο Δίας από το ζώδιό σου, εκτός από έμπνευση και φαντασία, θα σου δώσει την ευκαιρία να προωθήσεις ουσιαστικά τα σχέδιά σου, που θα δεις επιτέλους να υλοποιούνται. Το άγχος και η ένταση για τις δυσκολίες των οικονομικών σου υποχρεώσεων θα αρχίσει σιγά σιγά να καταλαγιάζει και θα βρεις ενδιαφέρουσες λύσεις, για να ανταπεξέλθεις. Δεν είναι βέβαιο ότι θα καταφέρεις να αποταμιεύσεις χρήματα, αλλά είναι σίγουρο ότι όσα θα κερδίσεις, θα τα επενδύσεις σωστά.\nΤο 2012 για εσένα που ανήκεις στο ζώδιο του Καρκίνου, είναι μία χρονιά μεγαλύτερης εξωστρέφειας, ανάμειξης με περισσότερο κόσμο και έντονης κοινωνικής δραστηριοποίησης. Ο Δίας από το ζώδιο του Ταύρου για το πρώτο εξάμηνο του χρόνου, θα σου προσφέρει αρκετές επιλογές στον επαγγελματικό σου τομέα, που θα σου χαρίσουν ουσιαστικότερες προοπτικές ικανοποίησης αλλά και οικονομικής ευημερίας. Ο Κρόνος από τον Ζυγό το ίδιο διάστημα, συνδέεται άμεσα με συνεργασίες ή συνεταιρισμούς και φαίνεται ότι το κλειδί για να αυξήσεις τα έσοδα σου και να εξασφαλίσεις μία καλύτερη ποιότητα ζωής, βρίσκεται στην επιλογή σωστών συνεργατών και συνεταίρων. Ο Άρης θα βρίσκεται στην Παρθένο από τις αρχές του χρόνου μέχρι τις 4 Ιουλίου, σε ανάδρομη κίνηση από τις 24 Ιανουαρίου έως τις 14 Απριλίου και η έμφαση είναι στην επικοινωνία, στην διερεύνηση των οριζόντων σου, στην κοινωνική σου αναβάθμιση και στην προβολή των ικανοτήτων ή των προϊόντων της εργασίας σου. Αυτό το διάστημα, είναι ευνοϊκό για να κάνεις τα απαραίτητα ξεκαθαρίσματα ανάμεσα σε φίλους, συντρόφους και συνεργάτες. Αν δεν σε καλύπτουν ή δεν ανταποκρίνονται στις απαιτήσεις σου, δεν έχουν πια χώρο στη ζωή σου. Από το καλοκαίρι και μετά, που ο Δίας θα κινείται στους Διδύμους και ο Κρόνος από τις 6 Οκτωβρίου και μετά στο φιλικό για εσένα Σκορπιό, τη θέση τους θα πάρουν νέοι άνθρωποι, πιο αποφασισμένοι να σε στηρίξουν, αλλά και να εκτιμήσουν τα προσόντα και το χαρακτήρα σου συνολικότερα.\nΚάποια ασαφή δεδομένα ή και ανησυχίες που αιωρούνται μέχρι τώρα, βρίσκουν διεξόδους αυτόν το χρόνο, όσον αφορά τα αισθηματικά σου. Το 2011 πέρασες από ένα στάδιο προβληματισμού και ερωτημάτων που σε άγχωσαν πολύ, αλλά τώρα το τοπίο δείχνει να ξεκαθαρίζει και η ηρεμία επανέρχεται στη ζωή σου. Αν ανήκεις στους ελεύθερους του ζωδίου, οι ευκαιρίες για νέες γνωριμίες θα είναι περισσότερες και πιο εύκολα αναγνωρίσιμες και ασφαλείς, ιδιαίτερα μέχρι τον Ιούνιο. Το φιλικό περιβάλλον θα είναι αισθητά πιο ανοιχτό στις διαθέσεις και προσεγγίσεις σου και δεν αποκλείεται να συνάψεις μία όμορφη σχέση με προοπτικές εξέλιξης, με ένα πολύ κοντινό σου πρόσωπο. Τόλμησε να κάνεις την υπέρβαση και άσε πίσω τις αναστολές, γιατί πραγματικά η ευτυχία μπορεί να είναι χρόνια στο πλευρό σου και να μην την έχεις ανακαλύψει. Αν ανήκεις στους δεσμευμένους Καρκίνους, η χρονιά κρύβει κάποιες ανησυχίες, που θα πρέπει να ξεπεράσεις πιο ψύχραιμα, καθώς ο σύντροφός σου μπορεί να φανεί πιο απόμακρος ή και πιο απαιτητικός απέναντί σου. Θα πρέπει να έχεις στο μυαλό σου ότι το 2012 θα τεστάρει τις αντοχές και την βιωσιμότητα της σχέσης σου, γι’ αυτό καλό θα είναι να είσαι προσεχτικός στην συμπεριφορά σου και να μην παρασυρθείς σε λάθη, με απρόβλεπτες συνέπειες. Τις στιγμές που διαισθάνεσαι ότι κάτι συμβαίνει, κουβέντιασε μαζί του και μην τον αφήνεις στην άγνοια, γιατί και αυτός με την σειρά του θα σε αντιμετωπίσει ανάλογα και δεν θα σου αρέσει καθόλου. Είναι στο χέρι σου να κρατήσεις ισορροπίες, αρκεί να είσαι πιο ανοιχτός, θετικός και συνεργάσιμος μαζί του.\nΤο πρώτο εξάμηνο του χρόνου είναι ιδιαίτερα βοηθητικό, για να οριστικοποιήσεις επαγγελματικές σχέσεις και συνεργασίες, ενώ παράλληλα το πιο ισχυρό σου όπλο θα είναι η επικοινωνιακή σου ικανότητα. Με τον Ποσειδώνα στους Ιχθείς, από τις 4 Φεβρουαρίου και μετά, ανάδρομος από 5 Ιουνίου μέχρι 11 Νοεμβρίου, θα πρέπει να περιμένεις να ανέβει αισθητά το θερμόμετρο στο καθημερινό σου πρόγραμμα και θα χρειαστεί εκ των προτέρων να οργανώσεις πιο προσεχτικά τη δουλειά και τις αρμοδιότητές σου. Η κούραση θα είναι αισθητή και μάλλον θα χρειαστεί να ιεραρχήσεις καλύτερα τις διάφορες δραστηριότητές σου, για να μπορέσεις να αξιοποιήσεις και να εκμεταλλευτείς καλύτερα τις ευκαιρίες που θα σου δοθούν. Σε οικονομικό επίπεδο, θα ασχοληθείς περισσότερο με την γενικότερη οικονομική σου υποδομή και είναι πιθανό επίσης να προωθήσεις και κινήσεις, που αφορούν περιουσιακά σου στοιχεία. Κάποιες αναθεωρήσεις στον οικονομικό σου σχεδιασμό είναι πιθανές στο τέλος του χρόνου, καθώς θα έχεις καινούργια δεδομένα. Φρόντισε να αποφύγεις με κάθε τρόπο, λάθη στην διαχείριση των χρημάτων σου και μην αφήνεις εκκρεμότητες, που θα σε επιβαρύνουν στο μέλλον.\nΔεν ξεκινά με πολύ καλή διάθεση το 2012 για σένα, φίλε Λέοντα, και αυτό συμβαίνει γιατί γύρω σου θα επικρατεί μεγάλο μπέρδεμα, το οποίο θα προσπαθείς να λύσεις. Ο Άρης θα κινείται στην Παρθένο για το πρώτο εξάμηνο του χρόνου, από 24 Ιανουαρίου όμως μέχρι 14 Απριλίου σε ανάδρομη πορεία, και θα σου προκαλέσει καθυστερήσεις, αναβολές αλλά και την τάση για απομόνωση και περισυλλογή! Προσπάθησε να μην παίρνεις κατάκαρδα τις αναβολές των σχεδίων σου αυτό το διάστημα ή τα καβγαδάκια που θα προκύπτουν και μην ξεχνάς ότι διανύουμε περίοδο ριζικών μεταρρυθμίσεων. Από εκεί και μετά, ο Δίας ξεκινάει την πορεία του στους αισιόδοξους Διδύμους και καθιστά το κλίμα της καθημερινότητάς σου πιο ευχάριστο και ανάλαφρο. Με καλό προγραμματισμό, με μεγάλη σχολαστικότητα και προσοχή, δεν πρόκειται να κάνεις το χατίρι κανενός που επιθυμεί να σου προκαλέσει προβλήματα, αλλά μένεις πιστός στα δικά σου ζητούμενα και επιδιώξεις. Με τη βοήθεια του Ερμή στο ζώδιό σου τον Αύγουστο, θα καταφέρεις να δρομολογήσεις τα πράγματα εκεί που θέλεις εσύ. Η είσοδος του Κρόνου στο ζώδιο του Σκορπιού στις 6 Οκτωβρίου, τονίζει την ελπίδα σου για το αύριο, παρ’ όλο που οι συναισθηματικές σου αναμοχλεύσεις θα συνεχίζονται. Μέχρι τέλος του χρόνου θα έχεις τύχη, τόσο αισθηματική όσο και οικονομική.\nΓια το πρώτο εξάμηνο του 2012 τα αισθηματικά σου θα κινούνται σε κλίμα ασάφειας και η ερωτική σου διάθεση θα είναι κατά πολύ μειωμένη. Με τον Ερμή ανάδρομο, από τις 12 Μαρτίου μέχρι τις 4 Απριλίου, πρώτα στο ζώδιο του Κριού και έπειτα στους Ιχθείς, η περίοδος δεν είναι κατάλληλη για ένα νέο αισθηματικό ξεκίνημα, αλλά ούτε και για μία επανασύνδεση! Το πλανητικό σκηνικό θα σου δημιουργήσει ένταση, νευρικότητα, αναβολές και ασυνεννοησία στη σχέση σου, γι’ αυτό και θα προτιμάς να βγαίνεις με τα φιλαράκια σου, παρά να συναντάς το σύντροφό σου και να καβγαδίζετε. Να αναμένεις λοιπόν γκρίνιες και παραπονάκια, γιατί θα είσαι στον κόσμο σου και δε θα αφιερώνεις τον απαιτούμενο χρόνο στο σύντροφό σου. Από το τέλος Ιουνίου και μετά, τα πράγματα θα βελτιωθούν αισθητά. Μην κλείνεσαι σαν στρείδι και προσπάθησε να εξωτερικεύσεις τα συναισθήματά σου στο ταίρι σου, γιατί σίγουρα, μέχρι τα τέλη του καλοκαιριού, θα σου εκδηλώσει αρκετές συναισθηματικές ανασφάλειες, που πραγματικά θα σε φέρουν σε δύσκολη θέση. Το τελευταίο τρίμηνο του χρόνου, με τον Κρόνο να κάνει την είσοδό του στον Σκορπιό θα βρεις και πάλι την ερωτική αλλά και ρομαντική σου διάθεση και θα απολαύσεις στιγμές, που θα σου μείνουν αξέχαστες. Μέχρι το τέλος του χρόνου, η περίοδος είναι ιδανική για να ανοίξεις ένα νέο κεφάλαιο στην αισθηματική σου ζωή και να πάρεις την συναισθηματική επιβεβαίωση που προσμένεις. Λίγο προσοχή χρειάζεται στις κινήσεις και στα λόγια σου, τις ημέρες κοντά στις Εκλείψεις του Νοεμβρίου (Ηλιακή στον Σκορπιό στις 13-11 και Σεληνιακή στους Διδύμους στις 28-11), γιατί υπάρχει κίνδυνος να παρερμηνευτούν και να έχεις τα αντίθετα αποτελέσματα από αυτά που επιθυμείς.\nΗ δουλειά σου θα σε απασχολήσει πολύ το 2012 και πολλές θα είναι οι στιγμές που θα έρθεις αντιμέτωπος με απρόσμενα γεγονότα, που δεν είχες υπολογίσει. Μέχρι τον Ιούνιο, θα πρέπει να βάλεις φρένο στα νέα ξεκινήματα που επιθυμείς να πραγματοποιήσεις, γιατί η ανάδρομη κίνηση πολλών πλανητών θα φέρει καθυστερήσεις και ασυνεννοησία με τους συνεργάτες σου. Οι ελεύθεροι επαγγελματίες, θα προβληματιστείτε πολύ σχετικά με το αντικείμενο της απασχόλησης σας και ίσως αλλάξετε ρώτα στα σχέδιά σας. Πρόσεχε τις κινήσεις, τις συζητήσεις και τις συνεργασίες, ιδιαίτερα το διάστημα των Εκλείψεων του καλοκαιριού (Η Ηλιακή θα πραγματοποιηθεί στις 20 Μαΐου και η Σεληνιακή στις 4 Ιουνίου). Από εκεί και μετά, με τον Δία να επισκέπτεται τους Διδύμους στις 12 Ιουνίου και να παραμένει εκεί μέχρι τέλος του χρόνου, θα έχεις το δυναμισμό, αλλά και την ενεργητικότητα, για να ξεπεράσεις πολλά λάθη και προβλήματα στη δουλειά σου. Θα τα καταφέρεις πολύ καλά και θα μπορείς να κάνεις καινούριες συνεργασίες. Στα οικονομικά, πρέπει να προσέχεις αρκετά την διαχείριση που κάνεις, γιατί θα υπάρχει η τάση να κάνεις πολλά έξοδα και περιττές αγορές. Το 2012 θα φέρει στην επιφάνεια κάποια έξοδα που δεν τα περίμενες και θα πρέπει να τα τακτοποιείς άμεσα, για να μην σε ταλαιπωρούν αργότερα. Το ευχάριστο είναι ότι μέχρι τέλος του χρόνου θα έχεις τακτοποιήσει τις υποχρεώσεις που σε άγχωναν και τα οικονομικά σου θα είναι σε καλό επίπεδο, ώστε να υποδεχτείς το 2013 με μεγαλύτερη άνεση και περισσότερη αυτοπεποίθηση.\nΑγαπητέ Παρθένε, το κλίμα του 2012, κατά το μεγαλύτερο μέρος του έτους πρόκειται να είναι ταραχώδες, όμως δεν θα λείψουν και οι στιγμές απόλαυσης και ξεγνοιασιάς, που θα σε αναζωογονήσουν. Ο Άρης θα κινείται στο ζώδιό σου για το πρώτο εξάμηνο του χρόνου και το διάστημα είναι κατάλληλο για να προσπαθήσεις να εξομαλύνεις το τεταμένο κλίμα στις διαπροσωπικές σου σχέσεις. Δεν συμφωνούν όλοι μεταξύ τους και πάντα θα υπάρχουν αντιδράσεις, γι’ αυτό μην τα παίρνεις όλα τοις μετρητοίς και μην στεναχωριέσαι άδικα. Φρόντισε να ισορροπήσεις τα κακώς κείμενα στις επαφές σου και μην εξωθείς τα πράγματα στα άκρα, μόνο και μόνο για να βγεις από πάνω. Εάν ταλαιπωρείσαι από κάποιο πρόβλημα υγείας, πρέπει αυτό το διάστημα να αποφύγεις την υπερένταση και την κούραση. Από τις 12 Μαρτίου μέχρι τις 4 Απριλίου, ο κυβερνήτης σου Ερμής σε ανάδρομη πορεία από το ζώδιο του Κριού και των Ιχθύων, θα φέρει στην επιφάνεια κάποια οικονομικά ζητήματα, που θα σε ταράξουν. Πρέπει να επιδείξεις ψυχραιμία και καλό προγραμματισμό των εξόδων σου. Το πλανητικό σκηνικό κοντά στις Εκλείψεις (Η Ηλιακή θα πραγματοποιηθεί στις 20 Μαΐου και η Σεληνιακή στις 4 Ιουνίου) σε εκθέτει σε κινδύνους και μπορεί να πέσεις θύμα κλοπής ή απάτης. Από εκεί και μετά, ο Δίας θα κάνει την είσοδό του στους φιλικούς για εσένα Διδύμους και θα γλυκάνει την καθημερινότητά σου με συναίσθημα και δημιουργικότητα. Μία σχέση θα μονοπωλήσει το ενδιαφέρον σου και θα σε κάνει και πάλι να ονειρεύεσαι. Φαίνεται ότι το καλοκαίρι θα πάει πολύ καλύτερα από τις υπόλοιπες εποχές του χρόνου και πρέπει να το εκμεταλλευτείς, κάνοντας τα αδύνατα δυνατά για να βελτιώσεις την ποιότητα του βιοτικού σου επιπέδου, αλλά και για να εξασφαλίσεις καλύτερες συνθήκες εργασίας.\nΑν έχεις ανεξόφλητους ερωτικούς λογαριασμούς, δηλαδή αν υπάρχει μία ερωτική ιστορία, που είχε λήξει άδοξα ή που δεν είχε μεσολαβήσει ανάμεσά σας μία επικοινωνία ή κάποιες εξηγήσεις, αυτόν τον χρόνο θα επανέλθει στο προσκήνιο! Είναι βέβαιο ότι θα ξεχειλίζεις από γοητεία και ερωτισμό και η διάθεσή σου θα είναι αρκετά ανεβασμένη. Θα πάρεις ηθική και συναισθηματική επιβεβαίωση από την επιστροφή του ατόμου που σε απασχόλησε στο παρελθόν, ωστόσο δεν θα είσαι σε φάση για να πάρεις καθοριστικές αποφάσεις. Το πρώτο εξάμηνο του χρόνου, το καλύτερο που έχεις να κάνεις είναι να απολαύσεις τα φλερτ, τον έρωτα και τις όμορφες στιγμές που μπορεί να σου προσφέρει η σχέση σου, μία νέα γνωριμία ή ένα άτομο από το παρελθόν σου, ωστόσο κράτησε και κάποιες επιφυλάξεις μέσα σου και μην βιαστείς να βγάλεις συμπεράσματα. Άφησε σε αναμονή τις καθοριστικές αισθηματικές αποφάσεις της ζωής σου, για να τις πάρεις από τον Αύγουστο και μετά, αλλά σε καμία περίπτωση μην κλείνεις πόρτες. Οι δεσμευμένοι Παρθένοι, θα προωθήσετε την ιδέα της δημιουργίας οικογένειας στο σύντροφό σας και θα βρείτε την ανταπόκριση που επιθυμείτε, αν μείνετε πιστοί απέναντι του και δεν ξελογιαστείτε από εφήμερους έρωτες, που πιθανόν να προκύψουν.\nΑπό τους πρώτους μήνες του χρόνου θα έχεις μεγάλο δυναμισμό και πολύ καλές ιδέες για την βελτίωση της δουλειάς σου, αλλά το ανάδρομο πλανητικό σκηνικό λειτουργεί αποτρεπτικά, για να επιχειρήσεις να κάνεις αλλαγές ή να προσπαθήσεις να βάλεις κάποιο σχέδιο σε εφαρμογή, γιατί οι προσπάθειές σου δεν θα έχουν την κατάληξη που προσμένεις. Κατά την διάρκεια της ανάδρομης κίνησης του κυβερνήτη πλανήτη σου Ερμή, στο τέλος Μαρτίου θα εκδηλώσεις αρκετά εγωιστική και πεισματική συμπεριφορά στο χώρο της εργασίας σου και θα θέλεις κάποια πράγματα να γίνονται ακριβώς όπως επιθυμείς εσύ. Ρίξε λίγο τους τόνους και άκουσε τις απόψεις και τις συμβουλές των συναδέλφων σου, γιατί με τέτοιες εριστικές συμπεριφορές μπορεί να προκαλέσεις ανεπανόρθωτες ζημιές, χωρίς να το καταλαβαίνεις. Από τον Μάιο και μετά, θα μπορέσεις να κινηθείς καλύτερα και οι συνθήκες θα είναι πιο πρόσφορες, για να πετύχεις αυτά που θέλεις. Ο Δίας στους Διδύμους από τις 12 Ιουνίου, τονίζει τις προσδοκίες σου για το μέλλον και σε βοηθά να εφεύρεις καινούργια μέσα για να τα καταφέρεις. Είσαι άνθρωπος που ξέρεις τι θέλεις και δεν έχεις παρά να κάνεις υπέρβαση στις υποχρεώσεις που δεν τελειώνουν ποτέ και οι οποίες συνήθως αποτελούν τροχοπέδη στην πραγματοποίηση των επιθυμιών σου. Το Φθινόπωρο, αξιοποίησε τον παράγοντα της τύχης, για να υλοποιήσεις τις επαγγελματικές σου φιλοδοξίες. Τέλος, χρειάζεται ιδιαίτερη αντιμετώπιση και προνοητικότητα στα οικονομικά σου. Οφείλεις να καλύπτεις πρώτα τις υποχρεώσεις σου και μετά να ξοδεύεις χρήματα για την προσωπική σου απόλαυση και μόνο. Το πρώτο εξάμηνο πρόσεξε προτάσεις που μπορεί να σου κάνουν, γιατί μπορεί να κρύβουν παγίδες. Από τον Ιούνιο και μέχρι τέλος του έτους, μπορείς να κάνεις επαφές και συζητήσεις, για να αυξήσεις τα έσοδα σου. Ο Πλούτωνας από τον Αιγόκερω θα εξασφαλίσει το κάτι παραπάνω στην τσέπη σου.\nΑγαπητέ Ζυγέ, το 2012 θα ξημερώσει για εσένα με τον Κρόνο να συνεχίζει την πορεία του στο ζώδιό σου, γεγονός που θα επηρεάσει τις προσωπικές σου υποθέσεις και ταυτόχρονα θα κάνει εμπόλεμο το περιβάλλον γύρω σου. Έλεγξε την νευρικότητα σου, καταπολέμησε την απαισιοδοξία σου και βρες τρόπους να βγαίνεις από τα αδιέξοδα, που θα προκαλούν τα διάφορα γεγονότα στην καθημερινότητα σου. Προσπάθησε να μην επηρεαστείς από ό,τι προκύψει, το διάστημα που ο Ερμής θα κινείται ανάδρομα στον Κριό και τους Ιχθείς, από τις 12 Μαρτίου έως τις 4 Απριλίου και περίμενε να ανασυγκροτήσεις τις δυνάμεις σου από τον Μάιο και μετά. Να είσαι υπεύθυνος στις υποχρεώσεις σου, ζήτα πίστωση χρόνου αν το κρίνεις απαραίτητο και μίλα με ειλικρίνεια σε εκείνους από τους οποίους επηρεάζεσαι ψυχολογικά και οικονομικά. Είναι ό,τι καλύτερο μπορείς να κάνεις. Το πέρασμα του Δία στους Διδύμους από τον Ιούνιο και μετά, θα σου δώσει την αφορμή να σκεφτείς ότι το μέλλον δεν είναι πάντα η συνέχεια του παρελθόντος… Αξιοποίησε τις ευκαιρίες που θα παρουσιαστούν αυτήν την περίοδο στα αισθηματικά σου, γίνε πιο συνεργάσιμος με εκείνους που αγαπάς ή, στην περίπτωση που ακόμη ψάχνεις, με τους ανθρώπους που διεκδικούν την προσοχή σου. Φρόντισε να συνειδητοποιήσεις πως ό,τι χάθηκε είναι χαμένο και πάρε πρωτοβουλίες, για να εκμεταλλευτείς τα νέα δεδομένα. Στις 6 Οκτωβρίου ο Κρόνος εγκαταλείπει οριστικά το ζώδιό σου, για να περάσει στον Σκορπιό και η ανάγκη σου για αλλαγή και ανανέωση θα είναι τόσο έντονη, που θα σου δώσει το κίνητρο που χρειάζεσαι για να κάνεις πιο δημιουργική την καθημερινότητά σου, αλλά και το γενικότερο φάσμα των δραστηριοτήτων της ζωής σου.\nΤο πρώτο τρίμηνο του χρόνου είναι ένα από τα πιο ερωτικά διαστήματα της χρονιάς για εσένα, φίλε Ζυγέ. Μπορεί ο Άρης, που συνεχίζει την πορεία του στην Παρθένο μέχρι τις 4 Ιουλίου και το διάστημα από 24 Ιανουαρίου μέχρι 14 Απριλίου σε ανάδρομη πορεία, να σου προκαλεί μία σχετική ασυνεννοησία με τον άνθρωπό σου, όμως ο Ουρανός από τον Κριό λειτουργεί υποστηρικτικά για όλες τις ερωτικές σου υποθέσεις. Συγκεκριμένα, αν είσαι ήδη σε μία μόνιμη σχέση, αυτό τον χρόνο θα συνειδητοποιήσεις πόσο απαραίτητος σου είναι ο σύντροφος που έχεις στο πλάι σου. Θα ζήσεις και πάλι από την αρχή τις στιγμές πόθου και πάθους, που είχατε βιώσει στα πρώτα στάδια της γνωριμίας σας και θα ανοίξεις ένα νέο συναισθηματικό κεφάλαιο. Από τον Ιούνιο και μετά, που ο Δίας θα κινείται στους Διδύμους, θα έχεις τη δυνατότητα να λύσεις όλες τις μεταξύ σας διαφορές και θα αποφασίσετε από κοινού να πάτε την σχέση σας ένα βήμα πιο πέρα, εξασφαλίζοντας ένα καλύτερο επίπεδο διαβίωσης, τόσο συναισθηματικά όσο και πρακτικά. Εσένα που ακόμη δεν έχεις βρει το άλλο σου μισό και παραμένεις ελεύθερος, αυτό το διάστημα σε περιμένουν πολλές εκπλήξεις. Μία απρόβλεπτη γνωριμία θα εξελιχθεί σε έναν κεραυνοβόλο έρωτα, στον οποίο δεν θα μπορείς να αντισταθείς και θα ανατρέψεις πολλά από όσα είχες στο μυαλό σου ως τώρα. Το Φθινόπωρο του 2012 είναι η εποχή εκείνη που θα αλλάξει τα δεδομένα σου και θα σε καλωσορίσει στο κλαμπ των δεσμευμένων. Λίγη προσοχή σε ό,τι λες και κάνεις το διάστημα των χειμερινών Εκλείψεων (Ηλιακή στις 13 Νοεμβρίου και Σεληνιακή στις 28 του ίδιου μήνα), γιατί ο παρορμητισμός και η επιπολαιότητά σου μπορεί να τα τινάξουν όλα στον αέρα!!!\nΑπό δυναμισμό και ενεργητικότητα σκίζεις αυτό το χρόνο, φίλε Ζυγέ και γι’ αυτό θα μπορέσεις να προχωρήσεις κάποιες επαγγελματικές σου υποθέσεις προς όφελός σου. Ωστόσο, να θυμάσαι πως πλέον πολλά από αυτά που ήθελες ή είχες στο μυαλό σου να πραγματοποιήσεις, θα πρέπει να τα εξετάσεις και πάλι από την αρχή, γιατί τα δεδομένα μπορεί να αλλάξουν. Ο Κρόνος θα κινείται σε ανάδρομη πορεία στο ζώδιό σου, από τις 8 Φεβρουαρίου μέχρι τις 25 Ιουνίου, και θα πρέπει να περιορίσεις τον εκνευρισμό και την υπερένταση, που θα σου προκαλούν οι αναβολές και οι μικρές αναποδιές. Οι φιλοδοξίες που έχεις απαιτούν υπευθυνότητα και οι δυσκολίες της περιόδου αυτής μπορούν να αντιμετωπιστούν με καλύτερους και πιο συντηρητικούς ελιγμούς. Διατήρησε μία καλή σχέση με τους συνεργάτες σου και δεν έχεις να φοβηθείς απολύτως τίποτα. Όσο για τα νέα επαγγελματικά ξεκινήματα που έχεις στο μυαλό σου, θα ήταν καλύτερο για σένα να αρχίζεις να τα βάζεις σε εφαρμογή από τα μέσα καλοκαιριού και μετά. Ο Άρης από το ζώδιό σου, τον Ιούλιο και τον Αύγουστο, σου αφήνει περιθώρια κίνησης, έκφρασης και σε βγάζει από το αδιέξοδο. Αυτήν την περίοδο μπορείς να καταφέρεις να κάνεις το δικό σου, να επηρεάσεις όσους θέλεις να πάρεις με το μέρος σου και να φτάσεις με μεγαλύτερη ευκολία στο αποτέλεσμα που επιδιώκεις. Τα οικονομικά σου θα είναι σε καλά επίπεδα, αλλά θα πρέπει να προσέξεις το πρώτο μισό του χρόνου να μην κάνεις μεγάλα έξοδα, γιατί πολύ εύκολα θα βγαίνεις εκτός προϋπολογισμού. Ο Άρης από τις 4 Ιουλίου και μετά, θα σου δώσει πολύ καλές ιδέες για να γεμίσεις και πάλι το πορτοφόλι σου και θα έχεις τη δυνατότητα να τακτοποιείς αποτελεσματικά τις υποχρεώσεις σου. Μέχρι τέλος του έτους, θα δεις ότι τα οικονομικά σου θα κινούνται σε πολύ καλό δρόμο και θα κάνεις συχνότερες τονωτικές ενέσεις καταναλωτισμού, στο πεσμένο σου ηθικό.\nΤο 2012 αναμένεται να είναι χρόνος σκληρής δουλειάς και εξελίξεων σε όλους τους τομείς της ζωής σου, φίλε Σκορπιέ. Με τον κυβερνήτη σου Πλούτωνα να συνεχίζει την πορεία του στο ζώδιο του Αιγόκερου, ανάδρομος από 11 Απριλίου μέχρι 18 Σεπτεμβρίου, ταυτόχρονα με την κίνηση του Άρη για το πρώτο εξάμηνο του έτους στην Παρθένο, θα βγεις από την νωθρότητα και θα πάρεις δυναμικές αποφάσεις. Θα χρειαστεί βέβαια πολύ κόπο και αρκετή δουλειά, μέχρι να προσαρμόσεις τις καταστάσεις στις επιδιώξεις σου, αλλά θα δεις αρκετά νωρίς τα αποτελέσματα και θα πάρεις θάρρος για να συνεχίσεις. Με τον Δία να κινείται στον φιλικό για εσένα Ταύρο μέχρι τις 12 Ιουνίου, θα έχεις την ευκαιρία να αναθερμάνεις τη σχέση με τον ερωτικό σου σύντροφο και θα βρεις λίγο περισσότερο χρόνο για να του αφιερώσεις. Από εκεί και μετά στο ζώδιο των Διδύμων, θα αυξήσει την ενεργητικότητά σου, ενώ θα σου δώσει και την απαραίτητη διαίσθηση, που θα σε καθοδηγήσει να φτάσεις στους στόχους σου. Σίγουρα τους επόμενους μήνες θα γίνεις πιο σοφός και θα βρεις τις απαντήσεις που ψάχνεις σε πολλά θέματα. Στις αρχές του Οκτώβρη ο Κρόνος θα περάσει στο ζώδιό σου και θα πρέπει να ανασυγκροτήσεις τις δυνάμεις σου, για να χειριστείς καλύτερα τις υποχρεώσεις σου. Καταβάλλοντας αυτήν την προσπάθεια και δουλεύοντας σύμφωνα με τις απαιτήσεις του περιβάλλοντός σου, θα μπορέσεις να πετύχεις αυτά που ονειρεύεσαι.\nΟ ερωτισμός σου θα βρίσκεται σίγουρα στο ζενίθ του, σε όλη τη διάρκεια του χρόνου. Ο Άρης από το ζώδιο της Παρθένου για το πρώτο εξάμηνο, θα σου δημιουργήσει έντονα ερωτική διάθεση, θα σου προκαλέσει όμως και ζήλια και κτητικότητα. Η συμπεριφορά σου προς το σύντροφο ή τη γνωριμία που έχεις κάνει, μπορεί να είναι αρκετά καταπιεστική. Σε συνδυασμό και με τον ανάδρομο Ερμή, από τις 12 Μαρτίου μέχρι τις 4 Απριλίου, δε θα λείψουν οι κόντρες, τα ερωτικά καβγαδάκια και οι παρεξηγήσεις. Ωστόσο, το πάθος θα παίζει κυρίαρχο ρόλο. Έστω και αν κάποιες στιγμές νιώσεις ότι τα όρια της υπομονής σου εξαντλούνται, προσπάθησε να συγκρατείς τον εκνευρισμό σου. Με το πέρασμα του Δία στους Διδύμους, από τις αρχές καλοκαιριού μέχρι το τέλος του χρόνου, είναι βέβαιο ότι τα αισθηματικά σου θα γίνουν πιο ξεκάθαρα. Το διάστημα αυτό σε περιμένουν όμορφες στιγμές, γεμάτες ρομαντισμό, έρωτα και πάθος, έτσι για να ξεχνιέσαι λίγο και από αυτά που σε αγχώνουν. Κοντά στο Φθινόπωρο όμως, με τον Άρη να κινείται στο ζώδιό σου από τις 24 Αυγούστου μέχρι τις 7 Οκτώβρη και την Έκλειψη Σελήνης να πραγματοποιείται επίσης στο ζώδιό σου στις 13 Νοεμβρίου, το πλανητικό σκηνικό αυξάνει τις πιθανότητες αντιπαραθέσεων με το σύντροφό σου. Ένα ευαίσθητο ζήτημα μπορεί να ξυπνήσει συναισθήματα και στις δύο πλευρές, απαιτώντας τον συμβιβασμό, για να αποφευχθεί η οριστική σύγκρουση μεταξύ σας. Προσπάθησε να κρατήσεις χαμηλό προφίλ και μην αντιδράσεις υπερβολικά, γιατί όλα κρέμονται σε τεντωμένο σκοινί. Τέλος, αν το 2012 σε βρίσκει σε περίοδο μοναχικότητας, να θυμάσαι πως μπορείς να ζήσεις εφήμερες απολαύσεις για το πρώτο εξάμηνο του χρόνου και από εκεί και μετά, θα μπορείς να σταθεροποιήσεις μία σχέση που θα σε ενδιαφέρει πολύ.\nΗ δουλειά σου επιφυλάσσει πολλές ευχάριστες εκπλήξεις αυτόν τον χρόνο. Θα κάνεις λίγη υπομονή τα διαστήματα που ο πλανήτης της επικοινωνίας Ερμής θα κινείται ανάδρομα (12/3-4/4/2012, 14/7-8/8/2012 και 7/11-27/11/2012), γιατί θα έχεις κάποιες καθυστερήσεις και ασυνεννοησία με τους συνεργάτες σου, αλλά από εκεί και πέρα θα είναι στο χέρι σου να διαφυλάξεις τα συμφέροντά σου και να προωθήσεις τις ιδέες σου. Ο Άρης από την Παρθένο μέχρι τον Ιούνιο, σου δίνει μεγάλο δυναμισμό και ενεργητικότητα και θα μπορείς να κάνεις πολλά από αυτά που έχεις στο μυαλό σου. Θα καταφέρεις να κάνεις τις επαφές σου και να προχωρήσεις σε καινούργια ξεκινήματα και συνεργασίες, που θα σου φέρουν πολύ καλά αποτελέσματα στη δουλειά σου. Το πλανητικό σκηνικό του καλοκαιριού θα σε κάνει ιδιαίτερα εύστροφο και εκφραστικό, θα καταφέρεις να αυξήσεις τα έσοδα σου και γενικότερα, θα φέρει την τύχη στο πλευρό σου. Εκμεταλλεύσου όλες τις ευκαιρίες που θα έρθουν στο δρόμο σου και δώσε στον εαυτό σου την ευκαιρία να αναδείξει τα ταλέντα του. Στα οικονομικά σου, θα πρέπει να προσέχεις πάρα πολύ, γιατί πολύ εύκολα θα βγαίνεις εκτός προϋπολογισμού. Φρόντισε να ξοδεύεις χρήματα για τα άκρως απαραίτητα και κράτησε τα υπόλοιπα, για να μπορέσεις να πραγματοποιήσεις κάποια σημαντική αγορά που προγραμματίζεις, όπως ένα ακίνητο που τόσο ποθείς. Ιδιαίτερα από τον Οκτώβριο και μετά, που ο Κρόνος θα βρίσκεται στο ζώδιό σου, πρέπει να συγκρατείσαι, ώστε να μπορέσεις να ισορροπήσεις τα οικονομικά σου σε σημείο που θα σε ικανοποιούν και να μην εκπνεύσει και αυτός ο χρόνος όπως οι προηγούμενοι… Ο νοών νοείτω!!!\nΟι αναστατώσεις συνεχίζονται για εσένα και το 2012, φίλε Τοξότη, καθώς το πλανητικό σκηνικό του χρόνου θα αλλάζει αιφνίδια τα προγράμματα σε όλους τους τομείς της ζωής σου, που σε απασχολούν. Από τον Ιανουάριο κιόλας, ο Άρης ξεκινάει την ανάδρομη πορεία του στην Παρθένο, η οποία θα διαρκέσει μέχρι τα μέσα Απριλίου και θα συμπέσει με την επίσης ανάδρομη κίνηση του πλανήτη της επικοινωνίας Ερμή, από τις 12 Μαρτίου μέχρι τις 4 Απρίλη, αστρολογικές όψεις που θα φέρουν δυσκολίες στην επικοινωνία σου, μυστικότητα στις επαφές σου και αρκετές έγνοιες. Τα γεγονότα που θα προκύπτουν, θα σε αναγκάσουν να αλλάξεις την καθημερινή σου πορεία, είτε αυτά προέρχονται από το χώρο της δουλειάς σου, είτε από το φιλικό σου περιβάλλον. Το σίγουρο είναι ότι η παρουσία του κυβερνήτη σου Δία στο σταθερό ζώδιο του Ταύρου, θα σε βοηθήσει να βρεις λύσεις που χρειάζεσαι άμεσα, είτε για να προωθήσεις ένα σημαντικό σου σχέδιο, είτε για να σχεδιάσεις τα επόμενα δημιουργικά σου βήματα. Το πέρασμά του στο ζώδιο των Διδύμων, από τις 12 Ιούνη και μετά, θα σε βοηθήσει ώστε να ξαναβρείς τη χαμένη σου δημιουργικότητα, να βγεις ξανά στον ερωτικό στίβο με την παρορμητικότητα και τον ερωτισμό που θα σε χαρακτηρίζει και κυρίως, να πάρεις σημαντικές αποφάσεις για την ζωή σου. Η παρουσία του Άρη στο ζώδιό σου από 7 Οκτωβρίου μέχρι 17 Νοεμβρίου, θα είναι άλλη μια κινητήρια δύναμη για την αισθηματική σου ζωή, καθώς τα φλερτ και η επικοινωνία, ακόμα και η δημιουργία σχέσεων, είναι εκείνα που θα καλυτερέψουν κατά πολύ την ζωή σου. Το πέρασμα του Κρόνου στον Σκορπιό από τις 6 Οκτώβρη, θα βγάλει στην επιφάνεια όλες σου τις ευαισθησίες, κυρίως για αγαπημένα πρόσωπα και την οικογένειά σου. Δεν αποκλείεται κιόλας να επιστρέψεις στα πάτρια εδάφη, αν βρίσκεσαι μακριά, ή να κάνεις δραστικές κινήσεις για να επεκτείνεις τη δική σου οικογένεια.\nΤα αισθηματικά προβλήματα φαίνεται πως ξεπερνιούνται το 2012 και εσύ βρίσκεις και πάλι τη χαμένη σου λάμψη και γοητεία. Συναισθηματική επιβεβαίωση και αποκατάσταση από μια ερωτική σχέση ή γνωριμία, θα σε κάνουν να νιώσεις ανακούφιση και χαρά. Σε όλη την διάρκεια του χρόνου θα έχεις την επιθυμία για νέα σχέδια, όνειρα αλλά και προγραμματισμό διασκεδάσεων και απολαύσεων. Ο Δίας από τον Ταύρο, ταυτόχρονα με την πορεία του Ουρανού στον τολμηρό Κριό μέχρι τον Ιούνιο, θα σου χαρίσουν απλόχερα όλες τις καλές επιρροές τους και θα σου δώσουν την ευκαιρία να κάνεις κάποια όνειρα, πραγματικότητα. Προσπάθησε όμως να μην παρασυρθείς από το συναίσθημα και πάρεις παρορμητικές αποφάσεις, που με τον ερχομό του Φθινοπώρου θα αναγκαστείς να αναθεωρήσεις! Αν ανήκεις στους δεσμευμένους του ζωδίου, αυτό το χρόνο μάλλον θα πάρεις σοβαρές αποφάσεις για τη σχέση σου, που η αλήθεια είναι ότι σου είχε δημιουργήσει πολλά ερωτηματικά τους προηγούμενες μήνες. Αν πάλι είσαι ένας μοναχικός Τοξότης, αξιοποίησε τις ευκαιρίες που θα σου δοθούν για νέες γνωριμίες, σκόρπισε τα βέλη σου σε άτομα που αξίζουν να σταθούν δίπλα σου και μην αναλώνεσαι σε εφήμερους έρωτες, που το μόνο που σου προσφέρουν είναι λίγες στιγμές παθιασμένου έρωτα και τίποτε άλλο. Με την τελευταία Έκλειψη Σελήνης, που θα λάβει χώρα στις 28 Νοεμβρίου στους Διδύμους, δεν αποκλείεται κιόλας να γοητευτείς από ένα φιλικό σου πρόσωπο και ίσως να αναπτύξεις μαζί του μία γλυκιά, ουσιαστική σχέση, που θα πάει τη ζωή σου ένα βήμα πιο πέρα… Στο χέρι σου είναι!!!\nΤο 2012 είναι ένας εξαίρετος χρόνος για τις επαγγελματικές σου υποθέσεις. Παρόλο που με το ξεκίνημα του θα χαλαρώσεις τους επαγγελματικούς σου ρυθμούς, λόγω κούρασης και εξαντλητικών ωραρίων που θα σε έχουν ταλαιπωρήσει, ο κυβερνήτης σου Δίας από το ζώδιο του Ταύρου μέχρι τις 12 Ιουνίου, θα σου δώσει πολλές ευκαιρίες για να κάνεις νέα επαγγελματικά πλάνα και θα ανοίξει το δρόμο για να γίνουν πραγματικότητα. Είναι μία καλή περίοδος για να αναπτύξεις τις γνώσεις σου, να αναλάβεις μία νέα ευθύνη και γενικότερα να εξελιχθείς. Ωστόσο, ο Ερμής σου κρούει για λίγο τον κώδωνα του κινδύνου και σε προειδοποιεί να μην πάρεις οριστικές αποφάσεις και να μην βάλεις υπογραφές που αφορούν τον τομέα της καριέρας σου, τα διαστήματα που θα κινείται ανάδρομα (12/3-4/4/2012, 14/7-8/8/2012 και 7/11-27/11/2012). Κάνε τις διαπραγματεύσεις σου, εξέτασε όλες τις ευκαιρίες, οργάνωσε το πλάνο σου, αλλά να μην έχεις τίποτα δεδομένο. Από το καλοκαίρι και μετά θα μπορείς να θέσεις σε εφαρμογή όλα όσα σχεδίαζες το περασμένο διάστημα και θα καταφέρεις να κάνεις κάποιες κινήσεις, που θα είναι καθοριστικές για την επαγγελματική και οικονομική σου εξέλιξη. Οι πλανήτες θα σου χαρίσουν έμπνευση και φαντασία και θα σου δώσουν την ευκαιρία να προωθήσεις σημαντικά σου σχέδια, τα οποία θα δεις επιτέλους να υλοποιούνται. Στον οικονομικό τομέα, φαίνεται πώς θα έχεις τα τυχερά σου. Ακόμα και τις στιγμές που θα μένεις με άδειο το πορτοφόλι, κάτι θα συμβαίνει και θα βρίσκεσαι πάλι κερδισμένος. Αυτό δεν σημαίνει ότι πρέπει να ξοδεύεις αλόγιστα, αλλά όσο μπορείς να κάνεις οικονομία, για τις δύσκολες μέρες που προμηνύονται, με τον Κρόνο να κάνει την είσοδο του στον Σκορπιό στις 6 Οκτωβρίου.\nΤο ξεκίνημα του 2012 σε βρίσκει σε εγρήγορση, αγαπητέ Αιγόκερε, και ενδείκνυται για κινήσεις στον επαγγελματικό σου τομέα, καθώς και το ενδιαφέρον για αυτόν θα είναι αυξημένο και οι συγκυρίες μπορεί να αποβούν θετικά καθοριστικές για την εξέλιξή σου. Ο Άρης θα κινείται στο ζώδιο της Παρθένου μέχρι το καλοκαίρι, σε ανάδρομη κίνηση από τις 24 Ιανουαρίου έως τις 14 Απριλίου, και το διάστημα είναι καθοριστικό για να αναδιοργανώσεις όλα όσα σχετίζονται με τη δουλειά σου. Το ζήτημα όμως που θα πρέπει να αντιμετωπίσεις, είναι κατά πόσο θα είσαι ρεαλιστής και προσγειωμένος στις βλέψεις σου. Το μέλλον και οι ευκαιρίες του θα σε απασχολήσουν ιδιαίτερα αυτήν την περίοδο και θα υπάρχει ο κίνδυνος να αποκοπείς από την πραγματικότητα, με αποτέλεσμα να χτίζεις παλάτια στην άμμο. Πρέπει λοιπόν να εστιάσεις την προσοχή σου στην αξιολόγηση κάποιων λανθασμένων κινήσεων του παρελθόντος και την αποφυγή τους στο άμεσο μέλλον. Οι ιδέες για την επαγγελματική σου επέκταση θα είναι πιο έντονες από τον Σεπτέμβριο και μετά, που ο Πλούτωνας θα επιστρέψει σε κανονική πορεία στο ζώδιό σου, όπως και οι δυνατότητες να βλέπεις τα πράγματα από την πρακτική και καθαρά ωφελιμιστική τους πλευρά. Οι επαφές σου τότε θα διακρίνονται από μία αξιόλογη εύνοια και δυνατότητα δημιουργίας της κατάλληλης ατμόσφαιρας, προκειμένου να προωθήσεις τα συμφέροντά σου. Από τις 6 Οκτωβρίου και μετά, που ο κυβερνήτης σου Κρόνος θα κάνει την είσοδο του στον Σκορπιό, καλό είναι να αποφύγεις τους πειραματισμούς, να ακολουθήσεις την πεπατημένη και να παραμείνεις πιστός σε αυτά που έχεις προγραμματίσει. Ο τομέας της επικοινωνίας σου θα είναι επίσης τονισμένος, με τον Δία να κινείται στους Διδύμους και να σου χαρίζει αυτοπεποίθηση και έντονη κοινωνικότητα.\nΑέρας αλλαγής και ανανέωσης πλανάται στον τομέα των αισθηματικών σου αυτόν τον χρόνο και η βαθύτερη επιθυμία σου θα είναι να κάνεις ραγδαίες ανακατατάξεις, που θα σε βοηθήσουν να οδηγήσεις τα πράγματα εκεί ακριβώς που επιθυμείς εσύ. Εάν είσαι δεσμευμένος, ο ερωτισμός και ο αισθησιασμός σου θα σε ωθήσουν να ζήσεις αξέχαστες και παθιασμένες στιγμές με το σύντροφό σου και ο Δίας από το ζώδιο του Ταύρου, μέχρι τις αρχές Ιουνίου, θα σε κάνει να δεις πιο σοβαρά τη σχέση σου και να σκεφτείς για κάτι πιο σταθερό. Αν ξεκινήσεις κάτι αυτό το διάστημα, έχεις πολλές πιθανότητες αυτή σου η απόφαση να έχει διάρκεια. Ωστόσο, οι ισορροπίες θα γίνουν κάπως ευαίσθητες το διάστημα που η Αφροδίτη θα εκτελεί ανάδρομη πορεία στους Διδύμους, από 16 Μαΐου μέχρι 28 Ιουνίου, και αυτό σημαίνει ότι μία απίστευτα ρομαντική στιγμή με το ταίρι σου, μπορεί στιγμιαία να εξελιχθεί σε παρεξήγηση, γιατί δεν θα διακρίνεσαι από συναισθηματική σταθερότητα. Η εριστική σου διάθεση θα είναι έντονη και μπορεί να σε παρασύρει σε ρήξεις και χωρισμούς. Έχε το νου σου!!! Από εκεί και μετά, η αισιοδοξία σου θα επιστρέψει και τα κοινά σας όνειρα θα πρωτοστατήσουν πάλι. Μην το βάζεις κάτω!!! Μέχρι τέλος του χρόνου θα δεις πως θα αλλάξουν όλα προς το καλύτερο και πως θα είναι όλα ιδανικά για τη σχέση σου. Κι αν ακόμη ανήκεις στην κατηγορία αυτών που δεν έχουν βρει το κατάλληλο ταίρι, να ξέρεις ότι φέτος θα έχεις πολλές ευκαιρίες να γνωρίσεις το άλλο σου μισό και ιδιαίτερα το διάστημα που ο Δίας και η Αφροδίτη θα συμπορεύονται στους Διδύμους. Από τον Ιούνιο μέχρι 8 Αυγούστου είναι πολύ πιθανό ένας κεραυνοβόλος έρωτας να έρθει και να σου ανατρέψει πολλά από όσα αισθανόσουν ή πίστευες μέχρι τώρα!!!\nΜε τον Άρη στο ζώδιο της Παρθένου για το πρώτο εξάμηνο του χρόνου, σίγουρα ο τομέας της καριέρας και των επαγγελματικών σου θα ενεργοποιηθεί ιδιαίτερα το 2012. Το ενδιαφέρον σου για την κοινωνική προβολή και καταξίωση θα είναι έντονο, με τον Κρόνο να κινείται στον Ζυγό, όπως και οι ευκαιρίες να προωθήσεις τα σχέδιά σου θα είναι εξίσου σημαντικές, με τον Δία να πορεύεται στον σταθερό και φιλικό για εσένα Ταύρο. Η ανάδρομη κίνηση του Ερμή, από τις 12 Μαρτίου μέχρι τις 4 Απριλίου, μπορεί να σου προκαλέσει κάποιες δυσκολίες σε σχέση με επιταγές, φορολογικά ή κληρονομικά ζητήματα, ενώ παράλληλα θα έχεις και μία τάση ανεξαρτητοποίησης και αποδέσμευσης από περιορισμούς, που σου επιβάλλονται στον επαγγελματικό σου χώρο. Την περίοδο από τις 4 Ιουλίου μέχρι τις 24 Αυγούστου, που ο Άρης θα συμπορεύεται με τον Κρόνο στον Ζυγό, μπορείς να μιλήσεις με προϊσταμένους και συνεργάτες και να προωθήσεις τις απόψεις σου, να αξιοποιήσεις τις δυνατότητες σου και να βάλεις σε μία νέα βάση την καριέρα σου, με όποιο αντικείμενο κι αν ασχολείσαι. Δέξου στωικά τους πειρασμούς, που ενδεχομένως θα υπάρξουν την ίδια περίοδο και μην διστάσεις να αφήσεις πίσω σου κάτι, προκειμένου να προχωρήσεις μπροστά… Ο Νοέμβριος είναι ένας μήνας που απαιτεί την προσοχή σου, λόγω των Εκλείψεων που θα πραγματοποιηθούν (Ηλιακή στις 13/11 στον Σκορπιό και Σεληνιακή στις 28/11 στους Διδύμους) και λόγω της ανάδρομης πορείας του Ερμή, καθώς είναι πιθανό να έρθεις αντιμέτωπος με μία απογοήτευση από επαγγελματική σου φιλία, η οποία θα συνοδεύεται και από οικονομική απώλεια. Φρόντισε να μην παρασυρθείς από τις παρορμήσεις της στιγμής και απόφυγε την λήψη σοβαρών αποφάσεων, στο βαθμό που αυτό είναι δυνατό. Αισθητή θα είναι η βελτίωση των επικοινωνιακών σου δυνατοτήτων, τον τελευταίο μήνα του χρόνου, με τον Άρη να κινείται στο δικό σου ζώδιο μέχρι τις 26 Δεκεμβρίου. Στα οικονομικά σου, θα κάνεις ένα αδιάκοπο σκωτσέζικο ντους με το πορτοφόλι σου, μιας και θα υπάρχουν μήνες που θα θέλεις να κάνεις κομπόδεμα και μήνες που δεν θα συγκρατείς την αγοραστική σου μανία, με αποτέλεσμα ο επόμενος χρόνος να σε βρει στα ίδια επίπεδα. Πάλι καλά…\nΦίλε Υδροχόε, το 2012 βρίσκει τον Ποσειδώνα να συνεχίζει την πορεία του στο ζώδιό σου και εξακολουθεί να σε ταλαιπωρεί, καθώς και να σου αδειάζει ολοένα και περισσότερο τις μπαταρίες, που προσπαθείς αναποτελεσματικά να φορτίζεις. Αυτό όμως δεν θα διαρκέσει για πολύ, μιας και στις 4 Φεβρουαρίου αποφασίζει να σε εγκαταλείψει, με αποτέλεσμα να αρχίσεις πάλι να ονειρεύεσαι και να κάνεις σχέδια για το μέλλον. Ο Άρης από την Παρθένο, για το πρώτο εξάμηνο του έτους, σε ανάδρομη πορεία από τις 24 Ιανουαρίου μέχρι τις 14 Απριλίου, θα κάνει τους ανθρώπους που είναι δίπλα σου και κυρίως τους συνεργάτες σου, να αναγνωρίσουν τους κόπους σου και να πιστέψουν περισσότερο σε εσένα και τις δυνατότητές σου. Θα τονίσει την διαισθητική σου ικανότητα, όχι μόνο για την ερωτική σου ζωή, αλλά θα σε βοηθήσει και στα οικονομικά ρίσκα, που είσαι έτοιμος να πάρεις. Τα γεγονότα αυτών των μηνών είναι πάρα πολύ πιθανό να σε ξαφνιάσουν και θα έχουν άμεση σχέση με τον ίδιο σου το σύντροφο και το τι έχει να σου προσφέρει ως άνθρωπος. Τα διαστήματα που ο Ερμής θα εκτελεί ανάδρομη πορεία (12/3-4/4/2012, 14/7-8/8/2012 και 7/11-27/11/2012), θα είναι περισσότερο προβληματικά και θα σε δυσκολέψουν περισσότερο από τα συνηθισμένα, αφού οι έννοιες σου θα πληθύνουν. Όμως, ο κυβερνήτης σου Ουρανός από τον Κριό, δεν θα πάψει στιγμή να σου στέλνει αισιόδοξα μηνύματα και, ευτυχώς για εσένα, το 2012 θα διανύσεις μία αρκετά δημιουργική χρονιά, τόσο στις επαφές σου με άτομα που θα γνωρίζεις, όσο και με αυτά που ήδη υπάρχουν στη ζωή σου και με τα οποία έχεις κοινούς παρανομαστές και ενδιαφέροντα. Το δεύτερο εξάμηνο του χρόνου, ο Δίας θα κινείται στους Διδύμους και θα σε βοηθήσει σημαντικά, με την κοινωνικότητα που θα σου χαρίσει, να κατακτήσεις τις προσδοκίες σου. Κάποιο ταξίδι στο εξωτερικό ή νομικές υποθέσεις και σπουδές, είναι μερικά από εκείνα που θα τα δεις να υλοποιούνται. Δώσε τέλος σε φόβους και άγχη που σου δημιουργούν καθημερινά προβλήματα και προσπέρασε όσα εμπόδια σου εμφανιστούν, χρησιμοποιώντας το κοφτερό μυαλό σου.\nΗ αυτοπεποίθηση και η ερωτική σου διάθεση επανέρχεται αυτόν το χρόνο και φέρνει θύελλες και τρικυμίες στη ζωή σου. H επικοινωνία με το σύντροφό σου θα είναι σε αρκετά καλά επίπεδα και πολλές θα είναι οι στιγμές που θα βρίσκεις απάγκιο στην αγκαλιά του, από τις υπόλοιπες σκοτούρες που σε ταλαιπωρούν. Η σχέση σου θα προχωρήσει ένα βήμα πιο πέρα, χωρίς εγωισμούς, γκρίνιες και παρανοήσεις, και αυτό εξαιτίας της διάθεσης και των δύο να αφήσετε πίσω το παρελθόν και ό,τι σας απομάκρυνε. Λίγο προσοχή χρειάζεται το διάστημα που η Αφροδίτη θα κινείται ανάδρομα στους Διδύμους, από τις 16 Μαΐου μέχρι τις 28 Ιουνίου, γιατί η νευρικότητα των ημερών μπορεί να σε οδηγήσει σε πισωγυρίσματα και να πεις λόγια που δεν εννοείς. Το καλοκαίρι, κατά τα άλλα, προμηνύεται ιδιαίτερα ερωτικό και παθιασμένο και θα έχεις την ευκαιρία να ανοίξεις των κύκλο των γνωριμιών σου, μέσα από ένα ταξίδι και γνωρίζοντας ανθρώπους με αρκετά κοινά ενδιαφέροντα. Το ίδιο πρόκειται θα συμβεί κι αν ακόμη δεν έχεις βρει κάτι μόνιμο στη ζωή σου, μιας και ο Δίας από τους Διδύμους, από τις 12 Ιουνίου και μετά, θα σε οδηγήσει να συναντήσεις ένα πρόσωπο, που θα αλλάξει αυτά που πίστευες μέχρι τώρα και θα σε κάνει να δεις με πιο αισιόδοξη και θετική ματιά την ζωή σου. Προσπάθησε να εκδηλώσεις τον αληθινό σου εαυτό και γοήτευσε το πρόσωπο αυτό με το ταπεραμέντο σου. Σε περιμένουν ευχάριστες εμπειρίες και ιδιαίτερα ερωτικές!!!\nΗ θέση του Άρη στην Παρθένο για το πρώτο εξάμηνο του έτους, παράλληλα με αυτή του Δία στον σταθερό Ταύρο, έχει να σου προσφέρει λύσεις, αλλά και να σε διαφωτίσει σημαντικά σε οικονομικά θέματα, που σε απασχολούν. Η διεκπεραίωση τους θα σε ανακουφίσει και θα αισθανθείς ότι κάποιο αόρατο χέρι σε βοηθάει. Η παρουσία επίσης του Ουρανού στον τολμηρό και αισιόδοξο Κριό, θα σου φτιάξει την διάθεση, θα σε βοηθήσει να πετύχεις σημαντικές οικονομικές συμφωνίες, να κάνεις επαγγελματικά ταξίδια και να καθιερωθείς ως ικανός επαγγελματίας, στα μάτια ισχυρών προσώπων. Το καλοκαίρι, με την Αφροδίτη να κινείται στους Διδύμους μέχρι τις 8 Αυγούστου, σε φορτίζει με πολύ δύναμη και τολμάς να πάρεις τις απαραίτητες πρωτοβουλίες, που έχουν άμεση σχέση με ένα φιλόδοξο σχέδιο. Αντίθετα, από τον Σεπτέμβριο και μετά, μόνο η υπομονή και η φιλοσοφημένη σκέψη θα σε σώσουν, γιατί πολλοί συνεργάτες σου θα σε ανταγωνιστούν και θα προσπαθήσουν να βάλουν εμπόδια στην εξέλιξή σου. Μην πας κόντρα στα συμφέροντα σου και, μέχρι τον Νοέμβριο, χρησιμοποίησε όλες τις διπλωματικές σου ικανότητες για να τους αντιμετωπίσεις. Η διαίσθησή σου το ίδιο διάστημα θα είναι ιδιαιτέρως αναπτυγμένη, με τον Κρόνο να κινείται στον Σκορπιό και, αν την ακούσεις, θα σε προστατέψει από αρκετούς εχθρούς και πολλές παρασκηνιακές καταστάσεις, που θα θελήσουν να αλλάξουν το δρόμο σου. Τα οικονομικά σου τέλος, θα χρειαστούν αρκετή προσοχή, γιατί συνεχώς θα βγαίνουν έξοδα στην επιφάνεια, που δεν τα περιμένεις. Φρόντισε πάντα να τακτοποιείς τις εκκρεμότητες που έχεις και μετά να κάνεις περιττές αγορές. Αν πιεστείς και κρατήσεις κάποια χρήματα στην άκρη, ίσως να καταφέρεις να υποδεχτείς το 2013 στο σπίτι των ονείρων σου, που επιθυμείς χρόνια τώρα.\nΗ αίσθηση που θα έχεις, αγαπητέ Ιχθύ, κατά το μεγαλύτερο μέρος του 2012, θα είναι αυτή της επιτέλεσης του καθήκοντος και του βάρους, που θα σου προσδίδουν οι επιπλέον υποχρεώσεις που θα προκύπτουν. Το ενδιαφέρον στην υπόθεση όμως, είναι ότι ανεξάρτητα από την θέση που καταλαμβάνεις στην πυραμίδα της ιεραρχίας (είτε της οικογένειας είτε της εργασίας), δεν θα βρίσκεσαι στην κορυφή αλλά στην βάση της, καθώς ο κυβερνήτης σου Ποσειδώνας θα εγκατασταθεί στο ζώδιό σου από τις 4 Φεβρουαρίου και σε ανάδρομη πορεία από τις 5 Ιουνίου μέχρι τις 11 Νοεμβρίου και θα παραμείνει εκεί, μέχρι το τέλος του χρόνου και θα σε επιφορτίσει με μία επιπλέον ευθύνη απέναντι στα άτομα που σε περιτριγυρίζουν και μία ανάγκη για επανεξέταση των αξιών σου. Αυτό από μόνο του δεν είναι κακό, καθώς οι προσπάθειες σου θα χαρακτηρίζονται από την επιμονή στην ολοκλήρωση των εργασιών στο καλύτερο δυνατό επίπεδο και η ικανοποίηση που θα εισπράττεις, όταν θα το πετυχαίνεις, θα είναι μεγάλη. Θα προγραμματίζεσαι καλύτερα και θα δίνεις βάση στις λεπτομέρειες. Με τον Άρη στην Παρθένο κατά το πρώτο εξάμηνο του χρόνου, πρέπει να προσέξεις λιγάκι την συμπεριφορά σου, γιατί πολλές θα είναι οι στιγμές που θα σε οδηγήσει σε επικριτικές συμπεριφορές, απέναντι κυρίως στους συναδέλφους σου. Έτσι λοιπόν, προκειμένου να αποφύγεις κόντρες και διαξιφισμούς, προτίμησε να μην παίρνεις θέση και να αποστασιοποιείσαι. Από τον Ιούνιο και μετά, ο Δίας θα κάνει την είσοδο του στους Διδύμους και οι επαφές σου θα χρωματιστούν με ρομαντισμό και θετική διάθεση. Η επικοινωνία με το σύντροφο και τους συνεργάτες σου θα είναι στα καλύτερα της και θα είναι αποκλειστικά στο χέρι σου να φέρεις τα γεγονότα στον δρόμο που θα σε κάνει ευτυχισμένο. Από τον Οκτώβριο και μετά όμως, με τον Κρόνο να περνάει στον Σκορπιό, το τελευταίο τρίμηνο του έτους σηματοδοτεί μία περίοδο κατά την οποία, όχι μονάχα οι σχέσεις, αλλά και οι γενικότερες κατευθύνσεις της ζωής σου, θα δοκιμαστούν και πολλά δεδομένα τους ίσως αλλάξουν ριζικά. Εκεί είναι κιόλας που θα πάρεις τις πιο σημαντικές αποφάσεις της ζωής σου, τόσο αισθηματικά όσο και επαγγελματικά και θα διαλευκάνεις καλύτερα μέσα σου ποια είναι τα πραγματικά σου ζητούμενα και οι ανάγκες σου.\nΜε τον Ποσειδώνα στο ζώδιό σου από τις 4 Φεβρουαρίου και μετά, να συμπορεύεται με τον Δία στον σταθερό Ταύρο μέχρι τις 12 Ιουνίου, η περίοδος είναι ιδανική για να αναθερμάνεις την ερωτική σου ζωή και να έρθεις κοντά στο σύντροφό σου, που περιμένει πώς και πώς να σε αγκαλιάσει και να σε στηρίξει. Η αλήθεια είναι ότι ο προηγούμενος χρόνος έφερε πολλά προβλήματα στη σχέση σου και η αποξένωση κυριαρχούσε. Ούτε εσύ από την μεριά σου, ούτε το ταίρι σου αισθανόσασταν καλά και πολλές ήταν οι φορές που μιλήσατε για χωρισμό. Τώρα όμως, η τύχη έρχεται να σε αποζημιώσει και να αφήσει πίσω σου όλες τις κακές στιγμές, αντικαθιστώντας τες με αγάπη και πλήρη κατανόηση. Φέτος, θα αισθάνεσαι πραγματικά τυχερός και ευγνώμων που κατάφερες να μείνεις δεσμευμένος και θα ξαναθυμηθείς τους λόγους που σε έκαναν να ερωτευτείς και να εμπιστευτείς το σύντροφό σου. Το διάστημα του καλοκαιριού απαιτεί λίγο την προσοχή σου, μη τυχόν ξελογιαστείς από επίδοξους εραστές, που θα σου τάξουν λαγούς με πετραχήλια. Μείνε προσγειωμένος!!! Εσύ που ανήκεις στην κατηγορία των αδέσμευτων του ζωδίου, το 2012 θα είναι μία πολύ σημαντική χρονιά για την εξέλιξη που θα έχει ο αισθηματικός σου τομέας. Πρέπει να είσαι ανοιχτός στις προκλήσεις και στις νέες γνωριμίες, γιατί έχεις πολλές πιθανότητες να βιώσεις κεραυνοβόλα συναισθήματα και να νιώσεις την καρδιά σου να χτυπά σε πολύ τρελούς ρυθμούς. Φρόντισε μόνο να κάνεις την πιο ορθή επιλογή, ώστε η σχέση που θα ξεκινήσεις να αντέξει στον χρόνο και να μην γκρεμιστεί με την πρώτη δυσκολία.\nΑυξημένες υποχρεώσεις και σημασία στην λεπτομέρεια, υποδεικνύει το 2012 για εσένα, φίλε Ιχθύ. Ανεξάρτητα από την θέση που κατέχεις στην ιεραρχία των επαγγελματικών σου, είτε είσαι υφιστάμενος είτε εργοδότης, για κάποιον λόγο θα αναγκαστείς να εργαστείς περισσότερο και σε εντατικότερους ρυθμούς, για να καταφέρεις να συντηρήσεις τα κεκτημένα σου και να κυνηγήσεις τις επιδιώξεις σου. Τα σχέδιά σου θα είναι πολλά, όμως θα έχεις και κάποιες καθυστερήσεις και εμπόδια, που θα οφείλονται στον πλανήτη της επικοινωνίας, τον Ερμή, τα διαστήματα που θα κινείται ανάδρομα (12/3-4/4/2012, 14/7-8/8/2012 και 7/11-27/11/2012) και στα οποία, οφείλεις να είσαι περισσότερο υπεύθυνος και υπομονετικός, μέχρι να περάσει η επιρροή του. Θα βρεθείς σε μία φάση που και εσύ μπορεί να μην γνωρίζεις τι είναι αυτό που πραγματικά θέλεις να γίνει στην πορεία της καριέρας σου ή μπορεί να ασχολείσαι με αρκετά πράγματα ταυτόχρονα και να μην μπορείς να λειτουργήσεις με συνέπεια. Προσπάθησε να διατηρήσεις τις ισορροπίες με τους συνεργάτες σου και μην οδηγείς τα πράγματα στα άκρα. Από τις 12 Ιουνίου και μετά, που ο Δίας θα κάνει την είσοδό του στους Διδύμους, θα σου παρουσιαστούν ευκαιρίες, που δεν πρέπει να αφήσεις να περάσουν, γιατί θα έχουν καλές μελλοντικές προοπτικές, ώστε το φθινόπωρο να σε βρει πιο κατασταλαγμένο και σταθερό στην καριέρα σου. Τα οικονομικά σου από την άλλη, είναι σε αρκετά καλό δρόμο και, με λίγη συνέπεια και αυτοσυγκράτηση, μπορείς πραγματικά να τα αυξήσεις και να αποταμιεύσεις. Θα έχεις μία επιπρόσθετη εύνοια σε τυχερά παιχνίδια, που αν την χειριστείς συνετά, θα σου αποφέρει τα μέγιστα. Μην την αφήσεις να περάσει ανεκμετάλλευτη!!!


Newsorama: Στις 19–20 Μαΐου το ΕΚΟ RACING Dirt Games\nΣτις 19–20 Μαΐου το ΕΚΟ RACING Dirt Games\nNewsorama > Auto > Στις 19–20 Μαΐου το ΕΚΟ RACING Dirt Games\nΗ αυλαία του θεσμού, για τον πρώτο γύρο του ΕΚΟ RACING Dirt Games για το 2018, θα ανοίξει το σαββατοκύριακο 19-20 Μαΐου στον Ιππόδρομο Αθηνών στο Μαρκόπουλο. Ο αγώνας θα έχει ιδιαίτερο ενδιαφέρον αφού θα γίνει σε ένα μοναδικό χώρο. Η χάραξη της διαδρομής είναι ίδια με αυτήν όπου θα αγωνιστούν οι συμμετέχοντες στο ΕΚΟ Ράλλυ Ακρόπολις. Ο αγώνας στις 19-20 Μαΐου, θα είναι μια πρόβα , σε όσους τρέξουν την υπερειδική της Παρασκευής 1 Ιουνίου, μετά την εκκίνηση κάτω από τον Ιερό Βράχο της Ακρόπολης.\nΤο Σάββατο 19 Μαΐου να λάβουν μέρος σε track day ,στην υπερειδική του Ιπποδρόμου, έτσι ώστε να προετοιμαστούν ιδανικά για τον αγώνα της Κυριακής. Οι συμμετοχές για τον αγώνα έκλεισαν στις 11 Μαΐου. Στον αγώνα αυτόν εκτός από τις χωμάτινες φόρμουλες, στο φετινό EKO RACING Dirt Games βαθμολογούνται και τα αγωνιστικά αυτοκίνητα, αφού υφίσταται προκηρυγμένο Έπαθλο από την ΟΜΑΕ-ΕΠΑ για όλες τις κατηγορίες, όπως και για αυτήν των Ιστορικών. Ο θεσμός για το 2018 θα… τρέχει με την premium βενζίνη ΕΚΟ Racing 100 και με τα φτερά της Red Bull, ενώ τον υποστηρίζουν η Subaru Πλειάδες Motors και η USAG Greece. Χορηγός τεχνολογίας είναι η Garmin Greece, η Racecraft είναι χορηγός εξοπλισμού, με την COSMOTE TV και το περιοδικό 4ΤΡΟΧΟΙ να έχουν αναλάβει το ρόλο των χορηγών επικοινωνίας, ενώ το συνδρομητικό κανάλι Cosmote TV καλύπτει τον αγώνα τηλεοπτικά!


ΨΑΡΟΤΟΠΟΣ (Fishplace): Πέρκα με λαχανικά στη γάστρα\nΑναρτήθηκε από LAMBROS στις 10:29:00 π.μ.\nΤο έφτιαξα με τόνο, πολύ λιγότερο λάδι (έτσι μαγειρεύω πάντα) και ελιές, που του πήγαιναν πολύ.\nΝομίζω ότι έχω λύση στο πρόβλημά σου με τον πίνακα!\nΠήγαινε στη βασική σελίδα του google και δες την κατηγορία "κείμενα και πίνακες". Εκεί μπορείς να φορτώσεις τον πίνακά σου και να τον κάνεις μόνο ορατό για άλλους (δηλ. να μην μπορούν να τον αλλάξουν). Κάλεσε κάποιον για να τον δει. Στο mail του θα πάει ένα link, που μετά μπορείς να το βάλεις σαν link μέσα στο blog σου.\nΕλπίζω να δουλέψει! Καλή επιτυχία!\n8 Μαΐου 2008 - 12:49 μ.μ.\nευχαριστώ πολυ αγγελική και για το σχολιό σου για την συνταγή αλλά και για την συμβουλή σου για το πίνακα. Ευτυχώς βρήκα λύση στο θέμα του πίνακα και τώρα πλέον είναι εντάξει. Επιπλέον πρόσθεσα και την Επιστημονική τους ονομασία.\nΛάμπρο σ' ευχαριστώ για την ανάρτηση, πάντα επιτυχίες σου εύχομαι:)\n10 Μαΐου 2008 - 2:35 μ.μ.\nΛάμπρο γεια σου!!!\nΜου αρέσει πολύ το blog σου και κυρίως οι συνταγές γιατί γενικά δε μαγειρεύω πολύ το ψάρι,εδώ όμως βρήκα πολλές προτάσεις.\nΑυτές τις μέρες δεν έχω ίντερνετ στο σπίτι μου,όταν ξανάρθει,θα τα πούμε αναλυτικότερα.\n11 Μαΐου 2008 - 8:54 μ.μ.\nΕυχαριστώ πολυ για τα καλά σας λόγια και ελπίζω και εγώ να τα λέμε συχνά.Δώρα, σε ευχαριστώ πολυ και θα περιμένω νέα σου.\n12 Μαΐου 2008 - 9:54 π.μ.\nΛατρεύω την περκα στο φούρνο .....ευχαριστώ!!!!!!\n11 Μαρτίου 2011 - 10:34 μ.μ.


Είσαι σε επαφή με τον εαυτό σου; – FlyforYou\nΕίσαι σε επαφή με τον εαυτό σου;\nHome » ενδυνάμωση » Είσαι σε επαφή με τον εαυτό σου;\nOn Σεπτέμβριος 5, 2018,\tPosted by Σταυρούλα Χριστοπούλου ,\tIn ενδυνάμωση,\tBy αγάπη,δυναμική,επιθυμία,συμπόνοια ,\tWith No Comments\nΗ αγάπη του εαυτού είναι μία διαδικασία διαρκείας. Πολλά από τα δεινά μας οφείλονται στην έλλειψη αγάπης που νιώθουμε για εμάς. Αυτός είναι ο λόγος που η ζωή μας φέρνει συχνά σε επαφή με αυτή την ανοιχτή εκκρεμότητα που έχουμε Όλοι!\nΝα αγαπήσουμε τον εαυτό μας!\nΌσους κύκλους και να κάνεις, πάντα στο κέντρο τους θα βρεις εσένα, με το ίδιο αίτημα .\nΝα σε κατανοήσεις! Να σε συμπονέσεις!\nΟ τρόπος που έχουμε μάθει να φροντίζουμε τον εαυτό μας, χρειάζεται σίγουρα επανεξέταση. Αυτά που θεωρούμε σημαντικά, συχνά είναι δευτερεύοντα και συνεχίζουν να τηρούνται χωρίς επίγνωση της πραγματικής τους αξίας.\nΑν μας ρωτούσε κανείς αν αγαπάμε τον εαυτό μας θα απαντούσαμε χωρίς να αναρωτηθούμε. Nαι!\nΒιώνουμε ολοένα και περισσότερη έλλειψη επαφής με την ανθρώπινη δομή μας. Με άλλα λόγια, αγνοούμε τι είναι σημαντικό για εμάς. Μαθαίνουμε σε έναν λανθασμένο τρόπο διαβίωσης και συνεχίζουμε να τον συντηρούμε, δημιουργώντας έτσι μία θυμωμένη και αποδυναμωμένη προσωπικότητα.\nΕπαναλαμβάνουμε το αίτιο που μας δίνει το ίδιο αποτέλεσμα!\nΑν δεν μας ένιωσαν, δεν μάθαμε να νιώθουμε και εμείς αντίστοιχα τον εαυτό μας. Αν δεν ακολουθήσαμε τις παρορμήσεις μας με τον φόβο τι θα μας κοστίσει ,δεν μπορούμε να συνδεθούμε τώρα με τις επιθυμίες μας. Αν δεν μας αναγνώρισαν ,δυσκολευόμαστε να αναγνωρίσουμε τον εαυτό μας.\nΑν νιώθουμε κατώτεροι, δεν έχουμε την δύναμη να επενδύσουμε στον εαυτό μας.\nΗ κατωτερότητα είναι η αίσθηση πως δεν έχουμε αγαπηθεί αρκετά.\nΤο πρώτο τίμημα που πληρώνουμε είναι η έλλειψη ευτυχίας και αυτό γιατί δεν αναπτύσσουμε την ικανότητα να αντιλαμβανόμαστε τις βαθιές μας επιθυμίες και την αξία της ζωής μας .\nΑυτό μπορεί να σημαίνει, χαμένες ευκαιρίες , λάθος επιλογές , χάσιμο χρόνου.\nΒιώνουμε την εμπειρία της θυματοποίησης στην ζωή αρκετές φορές πριν μάθουμε να αποφασίζουμε για το καλό μας!\nΔημιουργούμε σχέσεις επιδιώκοντας την αγάπη και την συμπόνια στην επαφή μας με τους άλλους. Η πρόθεση μας είναι να νιώσουμε ασφάλεια, σε κάθε εγχείρημα μας επενδύοντας παράλληλα στο μέλλον που θα διαμορφωθεί μέσα από τις επιλογές μας.\nΕίμαστε προορισμένοι να εξελιχτούμε, όμως μπλοκάρουμε την αυθεντική μας ανάπτυξη.\nΠως χάνουμε την επαφή με την δυναμική μας;\nΔεν πιστεύουμε σε αυτήν!\nΠαραβλέπουμε την δέσμευση που έχουμε με τον εαυτό μας, να αναγνωρίσουμε ποιοι είμαστε και ποια κατεύθυνση θα δώσει νόημα στην ζωή μας. Να νιώσουμε τι είναι αυτό που μας κινεί και μας μετακινεί .\nΗ αγάπη για τον εαυτό μας είναι πιο σημαντική από όσο μπορούμε να συνειδητοποιήσουμε. Μας αφυπνίζει και μας βοηθά να καταλάβουμε την δύναμη μας και να αφουγκραστούμε τις επιθυμίες μας.\nΗ επιθυμία είναι αυτή που μας ενεργοποιεί να προβάλλουμε τον εαυτό μας.\nΗ επιθυμία είναι αυτή που μας κινεί !\nΑγαπώ τον εαυτό μου σημαίνει επιθυμώ να ζω!\n*Για ακόμη περισσότερα, μην παραλείψεις να ακούσεις την παρακάτω ραδιοφωνική εκπομπή με θέμα: «Αναγνωρίζεις ποιος πραγματικά είσαι;»\n← Το σκέφτηκες καλά πριν δεσμευτείς ;\tΜάθε πως να αντιμετωπίζεις τα προβλήματα σου. →\nΤο τρένο που οδηγεί στην νέα δεκαετία.\nLet go ή αλλιώς κλείνοντας κύκλους.


Μανωλάς: «Με Μελισσανίδη ξεκινούν όλα από την αρχή» | SDNA\n3 Ιανουαρίου 2015, 12:50\nΓια τη δουλειά που γίνεται στις Ακαδημίες της ΑΕΚ μίλησε ο προπονητής της Κ20 της ομάδας, Στέλιος Μανωλάς.\nΗ παλιά δόξα των «κιτρινόμαυρων» σε συνέντευξή του στο «Goal» εξήγησε όλο τον τρόπο λειτουργίας των κλιμακίων της «Ένωσης», αλλά και για τη σημασία που έχει για τα παιδιά η ιστορία της ομάδας.Αναλυτικά: Έρχεστε σε µια περίοδο που ο πήχης των απαιτήσεων έχει ανέβει πάρα πολύ και υπάρχουν απαιτήσεις για άµεση ανάδειξη παικτών. Εσείς που είστε το τελευταίο σκαλοπάτι πριν από την πρώτη οµάδα, πώς κρίνετε αυτόν τον στόχο;\n«Μην ξεχνάµε πως µε το καλό τη νέα χρονιά η ΑΕΚ θα είναι στην Α' Εθνική και θα πρέπει να κυνηγήσει το πρωτάθληµα. Οι απαιτήσεις θα είναι απο το ναδίρ στο ζενίθ. Το χάσµα είναι πολύ µεγάλο. Πρέπει να βγάλουµε παίκτες για πολύ υψηλό επίπεδο. Για µία ΑΕΚ, που αν και έχουν περάσει 20 χρόνια από το τελευταίο πρωτάθληµα, όσοι γνωρίζουν την ιστορία ξέρουν πως η ΑΕΚ έχει διδάξει ωραίο, θεαµατικό και ελκυστικό ποδόσφαιρο. Πάνω σε αυτήν τη βάση θα στηριχθεί η φιλοσοφία της ΑΕΚ. Εγώ ήρθα φέτος, αλλά η δουλειά ξεκίνησε από πέρυσι µε τον Ακη Ζήκο και τον Μιχάλη Μητροτάσιο ως τεχνικό διευθυντή και τον κ. Μπουρακί. Βρήκα ένα έτοιµο ρόστερ, αλλά αυτό δεν αποτελεί δικαιολογία. Εχουµε πέσει µε τα µούτρα στη δουλειά, είµαστε επτά και δέκα ώρες στο γήπεδο, προσπαθώντας να δώσουµε τον καλύτερό µας εαυτό σε όλους τους τοµείς για να βοηθήσουµε και να βγάλουµε παιδιά που θα αγαπούν την οµάδα. Θέλουµε να είναι πρώτα οπαδοί και µετά ποδοσφαιριστές. Δεν ξέρω αν θα γίνει από αυτήν ή την επόµενη σεζόν, αλλά υλικό υπάρχει». Ανήκετε σε µια γενιά που έβγαλε παίκτες που έκαναν σπουδαία καριέρα στο ελληνικό ποδόσφαιρο. Ποιο ήταν το µυστικό εκείνης της επιτυχίας;\n«Το µυστικό ήταν πως βρέθηκε ένας σπουδαίος άνθρωπος, όπως ο Λουκάς Μπάρλος, ο οποίος ανέθεσε στον αείµνηστο Φράντισεκ Φάντροκ και στον Στέλιο Σεραφείδη την Ακαδηµία της ΑΕΚ. Οσοι γνώριζαν τη δουλειά του Φάντροκ στον Αγιαξ, στην ΑΕΚ και πόσο µας έχει επηρεάσει. Τα λόγια που µου έλεγε όταν ήµουν 15 ετών έχουν µείνει ακόµα µέσα µου. Το πάθος και την αφοσίωση του Σεραφείδη που ακόµα και σήµερα ακολουθεί την ΑΕΚ και έχει διάθεση να προσφέρει. Είναι στοιχεία που κάνουν τη διαφορά. Αυτό το πάθος και την αφοσίωση θέλω να περάσω στα παιδιά. Παρ' όλο που είναι επαγγελµατικό το ποδόσφαιρο, οι παίκτες θέλουν να συνδεθούν µε µια οµάδα. Η ΑΕΚ είναι πολύ µεγάλο κλαµπ, δεν είναι ένα σκαλοπάτι για να πας σε άλλη οµάδα στην Ελλάδα. Η φιλοδοξία η επόµενη είναι να πας στο εξωτερικό. Πρέπει πάνω απ' όλα να αγαπάς αυτό που κάνεις. Εάν δεν το αγαπάς, κατά τη γνώµη µου δεν µπορείς να πετύχεις. Εγώ τουλάχιστον προσπάθησα να συνδέσω το συναίσθηµα µε το επάγγελµα». Είναι εφικτό το 2015 να υπάρχει συναίσθηµα στο ποδόσφαιρο;\n«Σίγουρα. Τα πράγµατα θα επανέλθουν σε παλιότερες καταστάσεις. Βλέπουµε ως χώρα πού είµαστε και τι έρχεται. Πρέπει να περάσουµε στα παιδιά την προοπτική. Η ΑΕΚ µπορεί να παίζει προσωρινά στη Β' Εθνική, αλλά τους ποδοσφαιριστές της Κ20 τους έχει δείξει τρεις φορές ζωντανά η τηλεόραση. Δεν έχει δείξει ούτε την Κ20 του Ολυµπιακού ούτε του Παναθηναϊκού ούτε του ΠΑΟΚ. Τα δικά µας τα παιδιά γνωρίζουν. Αν αυτό δεν µπορούµε να το εκµεταλλευθούµε. Εάν δεν µπορέσω να περάσω πως από 16-17 χρόνων σε βλέπει όλη η Ελλάδα µέσω της ΑΕΚ και να τους κάνω να το καταλάβουν, τότε υπάρχει ζήτηµα. Η αξιολόγηση δεν έχει να κάνει µόνο µε τις ποδοσφαιρικές ικανότητες. Το ποδόσφαιρο είναι έξυπνο άθληµα και θέλει ανθρώπους µε πίστη και πάθος, µε υποµονή και επιµονή. Εάν δεν πιστεύεις πως θα πετύχεις, δεν πρόκειται να το κάνεις, όσο ταλέντο και αν έχεις». Με την πείρα σας, βλέπετε πως υπάρχει υλικό και στις µικρότερες οµάδες που µπορεί η ΑΕΚ να περιµένει πολλά τα επόµενα χρόνια;\n«Έτσι πιστεύω. Διαφορετικά δεν υπάρχει λόγος να είµαστε εδώ. Η εντολή του προέδρου και του Ντούσκο είναι πως θέλουν να υπάρχουν παιδιά από την ΑΕΚ. Να είναι το σήµα κατατεθέν της οµάδας. Η Μπαρτσελόνα, η καλύτερη οµάδα του κόσµου, έχει επτά παίκτες 15 χρόνια µαζί. Γιατί να µην το θέλει η ΑΕΚ;». Τα αποδυτήρια πλέον κοσµούνται από ατάκες µεγάλων µορφών του παγκόσµιου ποδοσφαίρου. Η παρουσία τεράστιων προσωπικοτήτων της ΑΕΚ µέσα στην οµάδα έχει τη λογική να κατανοήσουν τα παιδιά τι σηµαίνει ΑΕΚ;\n«Πρώτα από όλα τα παιδιά µαθαίνουν την ιστορία της ΑΕΚ. Στις πρώτες µου µέρες στην οµάδα υποχρέωσα τα παιδιά να µάθουν την ιστορία της ΑΕΚ και µάλιστα τους έκανα και ερωτήσεις. Για τις καταβολές, από τη µέρα που ιδρύθηκε µέχρι σήµερα. Είναι πολύ σηµαντικό αυτό. Εγώ ως επαγγελµατίας προπονητής όταν πήγα στη Νίκη Βόλου έµαθα την ιστορία της. Εξεπλάγην, µάλιστα, όταν διαπίστωσα πως ιδρύθηκε ίδια χρονολογία µε την ΑΕΚ. Αν δεν γνωρίζεις την ιστορία, δεν µπορείς να προχωρήσεις. Η διαδροµή σε αυτά τα χρόνια, εάν ένα άτοµο είναι υπεύθυνο και ευσυνείδητο, σε υποχρεώνει να δουλέψεις σκληρά και να προσθέσεις και άλλες χρυσές σελίδες στην ιστορία». Διαπιστώνετε πως τα παιδιά έχουν έξτρα κίνητρο δουλεύοντας µε προπονητές που έγραψαν µεγάλο µέρος της «κιτρινόµαυρης» ιστορίας;\n«Ναι, αλλά η ιστορία πρέπει να συνοδεύεται µε εµπειρία, γνώσεις και µε ικανότητα. Τα παιδιά πλέον είναι σε υψηλό επίπεδο και έχουν αποµυθοποιήσει τα πάντα. Τα παιδιά θα εκτιµήσουν τον τρόπο που µιλάς και τον τρόπο που τους εκπαιδεύεις. Εάν δεν είσαι καλός, δεν σε σέβονται. Τα παιδιά σήµερα είναι πολύ έξυπνα». Φέτος ενταχθήκατε στο πρότζεκτ της «κιτρινόµαυρης» Ακαδηµίας και επιστρέφετε στον τοµέα των υποδοµών. Ποιο είναι το κίνητρο από αυτήν τη νέα πρόκληση;\n«Πρώτα από όλα είµαι άνθρωπος του ποδοσφαίρου. Δεν έχω φύγει ποτέ. Τώρα είµαι από ένα άλλο πόστο. Εχω δουλέψει στις µικρές εθνικές οµάδες ως τεχνικός διευθυντής και ως προπονητής για τέσσερα χρόνια. Τώρα κλήθηκα από τον πρόεδρο και τον Ντούσκο να βοηθήσω στο κοµµάτι της Ακαδηµίας. Η απόφαση ήταν να γυρίσουµε πίσω παιδιά που προσφέραµε και συνδέσαµε το όνοµά µας µε πρωταθλήµατα µε προπονητή τον Ντούσκο. Υπάρχουν ο Ατµατσίδης και ο Μιχαηλίδης, στην πρώτη οµάδα είναι ο Μπορµπόκης και ο Κασάπης, ενδεχοµένως να έρθουν και κάποια ακόµα παιδιά.\nΗ ΑΕΚ πέρασε µια µεγάλη περιπέτεια και τώρα, υπό την προεδρία του Μελισσανίδη, ξεκινούν όλα από την αρχή, σε νέα βάση και µε πολύ καλή οργάνωση. Συνθήκες υπάρχουν και όταν σε καλεί η οµάδα που σε ανέδειξε να προσφέρεις από τον τοµέα των υποδοµών, καθώς είµαι σήµα κατατεθέν των Ακαδηµιών έχοντας βγει από εκεί και παίζοντας µόνο στην ΑΕΚ επαγγελµατικά, δεν µπορείς να αρνηθείς». Εχοντας ζήσει εκ των έσω µεγάλο µέρος της ιστορίας των τελευταίων 35 ετών, γιατί εκτιµάται πως η ΑΕΚ δεν έβγαλε άλλα παιδιά µετά τη δική σας χρυσή γενιά;\n«Γιατί ποτέ δεν είδε σοβαρά αυτό το κοµµάτι. Μία εταιρεία, µία οµάδα, έναν οργανισµό τον καταξιώνουν τα στελέχη. Οταν δεν έχεις ικανά στελέχη, δεν µπορείς να πας µπροστά. Επειτα µία εταιρεία, µία οµάδα, ένας οργανισµός, που κάθε χρόνο έχει άλλη διοίκηση, µε διαφορετική φιλοσοφία, δεν µπορεί να προχωρήσει. Όταν έρχεται και ο εσωτερικός διχασµός και η διχόνοια, υπάρχουν αυτά τα αποτελέσµατα». Πιστεύετε πως είναι εφικτό σταδιακά να έχει η ΑΕΚ στο ρόστερ της παιδιά από τα τµήµατα υποδοµής της;\n«Ναι. Δουλεύουµε σε ενιαίο πλάνο µε την πρώτη οµάδα. Ακολουθούµε την πρώτη οµάδα στην προπονητική φιλοσοφία. Με το ίδιο σύστηµα και προσπαθούµε να τελειοποιήσουµε τις παραµέτρους που χρειάζεται ένας ποδοσφαιριστής υψηλού επιπέδου σε µία πολύ µεγάλη οµάδα, όπως είναι η ΑΕΚ. Αυτές φυσικά είναι οι φυσικές ικανότητες, που στο σηµερινό ποδόσφαιρο είναι η ταχύτητα και η βελτίωση των τεχνικοτακτικών ενεργειών. Το επίπεδο δουλειάς είναι πολύ υψηλό και υπάρχει πνεύµα συνεχούς ανανέωσης. Υπάρχουν συχνά µίτινγκ για να δούµε πού πάµε. Αξιολογούµε τις προπονήσεις, αλλά και τα παιχνίδια και τα παιδιά ανά τακτά χρονικά διαστήµατα. Υπάρχουν εργοµετρικά τεστ και είµαστε σε καλό δρόµο. Αν θα βγει φέτος ή του χρόνου παίκτης, είναι και θέµα τύχης». Θα παροτρύνατε ένα παιδί που έχει ταλέντο να έρθει στην ΑΕΚ; Υπάρχει διαφορά σε σχέση µε άλλες Ακαδηµίες;\n«Δεν ξέρω πώς δουλεύουν οι άλλες Ακαδηµίες και ούτε µε ενδιαφέρει. Πιστεύω πολύ στην παρέα, γιατί παρέα είµαστε, και σε όλους τους ανθρώπους που δουλεύουν στην Ακαδηµία. Πραγµατικά, δουλεύουµε µε επαγγελµατικό τρόπο και διαχειριζόµαστε παιδιά και µε παιδαγωγικό τρόπο, διαπλάθοντας χαρακτήρες. Αυτό είναι το καλό στα οµαδικά αθλήµατα, ότι από µικρή ηλικία µαθαίνουν να ανταγωνίζονται στην ευγενή άµιλλα, στην επικοινωνία, που τα βοηθά και στο σχολείο. Εµείς θέλουµε παιδιά που θα αισθάνονται υπεύθυνοι που φορούν τη φανέλα της ΑΕΚ για κάθε ενέργειά τους. Βλέπω, επειδή έρχοµαι από νωρίς και παρακολουθώ τη δουλειά, πως υπάρχουν πολύ αξιόλογοι προπονητές και υπάρχει ποιοτική δουλειά». Το τέλος της σεζόν θα βρει την οµάδα Νέων της ΑΕΚ πρωταθλήτρια στην κατηγορία της και µε παίκτες έτοιµους για την πρώτη οµάδα;\n«Έχω μάθει ήδη πολλά για την ΑΕΚ»


Η γενιά μου τον έμαθε μέσα από το περιοδικό "Βαβέλ" στα τέλη της... μακρινής δεκαετίας του 70... Μια αφίσα του υπήρχε σε κάθε εφηβικό - νεανικό δωμάτιο. Δίπλα, ακριβώς, στην περίφημη αφίσα του Βιετνάμ, με το στρατιώτη που πέφτει νεκρός...\nΟ λόγος για τον Γκιγιέρμο Μορδίγιο Μενένδεθ. Τον γνωρίσαμε με το "καλλιτεχνικό" του: Mordillo...\nΈφυγε από τη ζωή στην κατοικία του στη Μαγιόρκα σε ηλικία 86 ετών, σύμφωνα με χθεσινό τηλεγράφημα του ισπανικού πρακτορείου EFE. Δειπνούσε με την οικογένειά του σε εστιατόριο κοντά στο τουριστικό θέρετρο Παλμανόβα.\nΣΗΜΑΝΤΙΚΟ Σκίτσο ΤΕΧΝΕΣ